Londonska berza - Blic Online\nLondonska berza DOGOVORILA KUPOVINU Refinitiva za 27 milijardi\nLondonska berza (LSE) je dogovorila kupovinu provajdera finansijskih informacija, kompanije Refinitiv, sporazumom vrednim 27 milijardi dolara, s ciljem da proširi ponudu trgovanja u raznim regionima i valutama i da se pozicionira kao konkurent "Blumbergu".\nMALI NA LONDONSKOJ BERZI "Najbolje tek dolazi, nadam se da ćete biti deo toga"\n"Nadam se da ćete danas kada napustite ovu konferenciju imati Srbiju na listi zemalja u koju želite da uložite", rekao je pre deset minuta ministar finansija Siniša Mali na Londonskoj berzi na konferenciji koja je posvećena Evropi i Centralnoj Aziji.\nLondonska berza i funta tonu dok su Britanci na biralištima\nLondonska berza beleži rekord uoči Nove godine\nAkcije na Londonskoj berzi su dostigle rekord na današnjem zatvaranju berze, zahvaljujući skoku deonica energetskih i rudarskih kompanija, ali i generalnom optimizmu uoči Nove godine.\nFunta oslabila, Londonska berza ojačala\nBritanska funta je danas pala na trogodišnji minimum prema evru na vest da će Britanija do marta otvoriti pregovore o Bregzitu, ali su bolji od očekivanih podaci u britanskom prerađivačkom sektoru uticali na skok glavnog indeksa Londonske berze.\nSpajanje Frankfurtske i Londonske berze pod lupom EU\nEvropska unija je danas otvorila istragu povodom najavljenog spajanja operatera Frankfurtske i Londonske berze, jer postoji rizik od ugrožavanja konkurencije.\n"BRAK" IZ INTERESA Frankfurtska i Londonska berza rekle "da"\nOperater Frankfurtske berze, Dojče berza, saopštila je danas da je postigla dogovor sa Londonskom berzanskom grupom (LSEG) o spajanju, kao i da su upravni i nadzorni odbori obe kompanije pristali na ključne uslove predloženog udruživanja.\nEvropske akcije su danas porasle, nakon sličnog razvoja događaja u Tokiju i na Volstritu, ali je obim trgovanja bio smanjen zbog proslave Dana zahvalnosti u SAD, navode trgovci.\nPetrović: Dunav hrana grupa možda na Londonskoj berzi\nGeneralni direktor Salforda Slobodan Petrović najavio je da taj investicioni fond razmišlja da izađe na Londonsku berzu sa nekom od kompanija koje su u sastavu Dunav hrana grupe.\nDevetoro osuđeno u Britaniji zbog terorističke zavere\nSud u Londonu osudio je danas devetoricu britanskih muslimana na zatvorske kazne zbog kovanja planova o otvaranju kampa za terorističku obuku i bombaškom napadu na Londonsku berzu.\nIslamisti nameravali da podmetnu bombu u Londonsku berzu\nČetvorica simpatizera Al Kaide priznala su danas na suđenju u Londonu da su planirala da podmetnu bombu u zgradu Londonske berze 2010. godine.\nMK grupa planira izlazak na Londonsku berzu u 2012.\nPredsednik i vlasnik MK grupe Miodrag Kostić izjavio je da ta kompanija planira izlazak na Londonsku berzu u 2012. godini. Planiramo objavljivanje inicijalne javne ponude između marta i maja sledeće godine kroz koju bi se prikupilo od 250 do 300 milione evra, kazao je Kostić prilikom oblaska poseda MK grupe u Ukrajini.\nRTB Bor od 2014. na Londonskoj berzi\nBOR - Nebojša Ćirić, ministar ekonomije i regionalnog razvoja istakao je da će se kao firma Rudarsko-topioničarski basen „Bor“ registrovati na Londonskoj berzi po završetku izgradnje nove topionice bakra u Boru 2014. godine.


ACB liga - Blic Sport\nKošarkaši Tenerifa i Real Madrida igraće u polufinalu španskog Superkupa, dok će se u drugom polufinalu sastati Baskonija i Barselona, odlučeno je ove srede žrebom.\nKošarkaška federacija Španije najavila je da se žaliti na novi kalendar Evrolige pošto je fajnl-for tog takmičenja predviđen u terminu kada se igra finalna serija ACB lige.\nKošakarkaški giganti iz Španije, Real i Barselona, ulaze u "rat" zbog srpskog reprezentativca.\nPEŠIĆEVA MAŠINERIJA NE STAJE Barselona pregazila Breogan i upisala devetu pobedu u nizu\nKošarkaši Barselone nalaze se u fantastičnoj formi. Katalonci su savladali Breogan sa 94:80 u 16. kolu ACB lige, te su tako upisali deveti vezani trijumf u svim takmičenjima.\nMITROVIĆ NA NOVOM POČETKU Bivši kapiten Zvezde se posle duge pauze vratio na najveću pozornicu\nBivši kapiten Crvene zvezde Luka Mitrović novi je košarkaš Mursije, objavio je danas španski klub.\nKošarkaši Breogana napravili su veliku senzaciju u ACB ligi savladavši Real Madrid na svom parektu rezultatom 84:71, u meču u kojem je jedan od najboljih pojedinaca domaće ekipe bio naš plejmejker Aleksandar Cvetković.\nVELIKO POJAČANJE - ACB liga se priključila FIBA Ligi šampiona!\nZnačajna vest stigla je iz Strazbura. Košarkaško prvenstvo Španije, najjače nacionalno takmičenje u Evropi, priključilo se grupi suvlasnika FIBA Lige šampiona, čime je ovo mlado takmičenje dodatno dobilo na značaju i nastavilo sa podizanjem kvaliteta iz godine u godinu.


Prijepolje: Asfaltna baza pored fabrike hrane, tužbe i krivične prijave protiv Opštine i nadležnih organa\nPrijepolje - Preduzeće Ćatić kompani podneće odgovarajuće tužbe protiv lokalne samouprave, pojedinih funkcionera i nadležnih organa ukoliko ne zaustavi gradnju asfaltne baze neposredno pored fabrike hrane u naseljenom mestu.\nOva kompanije je uputila dopis Skupštini opštine Prijepolje, Opštinskom veću, predsedniku veća Dragoljubu Zindoviću i inspekcijskim organima u kojem traže da se zaustavi gradnja koja može naneti ogromnu materijalnu štetu njihovom preduzeću ali i okolini tvrdeći da se radi o divljoj gradnji.\nOsman Ćatić vlasnik fabrike kaže da će protiv svih koji nisu postupili po zakonu u toku ove sedmice biti podnete i krivične prijave zbog drakonskog kršenja zakona, a isto to će učiniti i protiv investitora.\nNaime, mi se bavimo proizvodnjom konditorskih proizvoda, čija proizvodnja zahteva određene sanitarno-higijenske zahteve, kao i vodoprivredne i ekološke, koje smo mi do sada ispunjavali, te shodno tome dobili i sva potrebna rešenja za bavljenje proizvodnjom hrane. S obzirom na to, da se na 150m od naših proizvodnih pogona instalira asfaltna baza.\nSmatramo da će zbog zagađenja vazduha koji se emituje iz takvih baza, doći do kontaminacije naših proizvoda, te da ćemo pretrpeti gubitke pa čak i obustaviti proizvodnju ukoliko proizvodi ne budu zdravstveno ispravni.


Barsa slavila, drži korak za Realom\nNedjelja, 19.03.2017 | 23:49\nEkipa Luis Enrikea ovim trijumfom zadržala korak s Real Madridom i sada imaju dva boda manje, ali i utakmicu više od Madriđana.\nGosti su poveli preko Mangale u 29. minutu, da bi samo nekoliko minuta kasnije Luis Suarez izjednačio.\nMangala je u finišu prvog poluvremena oborio Suareza u šesnestercu, a precizan sa bijele tačke bio je Lionel Mesi, koji donosi prednost ’Blaugranima’.\nSamo minut kasnije, El Hadadi donosi još jedno izjednačenje i na kraju prvog dijela meča bio je neriješen rezultat – 2:2.\nU drugom poluvremenu Mesi postiže pogodak u 72. minutu, a konačan rezultat postavio je Gomez u 89. minutu.


Za četvrtak, 24. septembar 2010. – Nadlanu.com\nBEOGRAD, 24. septembra 2010. (Beta) - Beogradski listovi u današnjim izdanjima naslovne strane posvetili su razgovoru predsednika Srbije Borisa Tadića s visokom predstavnicom EU za spoljnu politiku i bezbednost Ketrin Ešton u Njujorku, i drugim političkim i socijalnim temama.\nBLIC - List pod naslovom "Ukidaju svedoka saradnika" piše o novom nacrtu zakonika o krivičnom postupku. "Izboden nožem i makazama ispred Palate pravde", naslov je teksta o pokušaju ubistva koji se juče dogodio ispred Palate pravde. "Pregovori o Kosovu već u oktobru", o razgovoru Borisa tadića i Ketrin Ešton u Njujorku.\nVEČERNJE NOVOSTI - Pod naslovom "Za topli dom 1.200 evra" list piše o tome koliko je građanama potrebno novca za grejanje stanova. "Četiri uboda ženske osvete", o pokušaju ubistva ispred palate pravde.\nDANAS - "Hoćemo političke regione i da se izmeni Ustav", kaže za list lider G17 plus i Partije ujedinjenih regiona Srbije Mlađan Dinkić. Predsednik Liberalno-demokratske partije Čedomir Jovanović kaže za list: "Apsolutno za ulazak Srba u institucije Kosova".\nPOLITIKA - Pod naslovom "Dogovor Tadića i Eštanove o bitnim elementima dijaloga" list piše o razgovorima predsednika Srbije sa visokom predstavnicom EU za spoljnu politiku i bezbednost u Njujorku. "Tražili generala, uhapsili slikara", o hapšenju slikara u Belgiji za koga se sumnjalo da je Ratko Mladić.


Fejsbuk razmatra zabranu političkog oglašavanja uoči izbora | Happy BSC portal\nKompanija Fejsbuk razmatra da zabrani političko oglašavanje na svojoj društvenoj mreži uoči izbora za predsednika SAD u novembru, tvrde ljudi upućeni sa prilikama u toj kompaniju, prenosi Rojters.\nKako je navedeno, o usvajanju odluke o zabrani političkog oglašavanja još se samo diskutuje, rekli su ljudi koji su tražili da ne budu imenovani.\n“Zabrana političkog oglašavanja bi moglo doprineti zaustavljanju širenja lažnih vesti koji se odnose na izbore, sa jedne strane, dok sa druge strane postoji zabrinutost da bi zabrana političkog oglašavanja na fejsbuku oštetila kompaniju, a istovremeno bi ograničila sposobnost kandidatima za reagovanje na široko rasprostranjene vesti i nove informacije”, prenosi agencija.\nUkazuje se da bi to bila velika promena za fejsbuk, koji se do sada držao politike neproveravanja činjenica iznetih od strane političara ili tokom njihove kampanje.\nFejsbuk predstavlja važnu platformu za političare, posebno u vreme kada mnogi ljudi ostaju kod kuće, a klasične kampanje i okupljanja predstavljaju potencijalni rizik za zdravlje zbog pandemije virusa Kovid-19.\nJedan od bivših direktora Fejsbuka, Aleksa Stamos, ocenio je da bi zabrana političkog oglašavanja na toj društvenoj mreži uoči izbora u SAD mogla biti korisna za aktuelnog predsednika Donalda Trampa.\n“Eliminisanje političkog oglašavanja na mrežama će imati korist samo za one koje imaju novac i mogućnost za medijsko reklamiranje”, naveo je Stamos na svom tviter nalogu i dodao “Na koga to liči?”.\nPredstavnici demokrata i direktor za digitalnu kampanju predsedničkog kandidata Dzozefa Bajdena, Rob Flaerti, kritikovali su ideju o privremenoj zabrani za političko oglašavanje na fejsbuku.\nKako je kazao, to nije dovoljno i pravo rešenje za borbu protiv lažnih vesti.\nPolitičko oglašavanje čini vrlo mali deo poslovanja kompanije Fejsbuk.\nU prethodnih 90 dana Tramp i Bajden su potrošili ukupno 29,2 miliona dolara na oglašavanje na društvenim mrežama, dok je Fejsbuk u poslednjem kvartalu ostvario promet veći od 17 milijarde dolara.


Slovenija poštedela sankcija beloruskog oligarha\nJedno od imanja kompanije Tripl koja je u vlasništvu beloruskog oligarha Jurija Čiže\nRičard Solaš (Richard Solash), priredio: Dragan Štavljanin\nEvropska unija uvela je sankcije za još jednu grupu od 21 beloruskih zvaničnika, koje smatra odgovornim za represiju nad opozicijom. Njima će biti zabranjeno putovanje u EU i zamrznuta imovina.\nMeđutim, sa ove liste je zbog protivljenja Slovenije izostavljeno ime oligarha Jurija Čiža. Taj potez zvanične Ljubljane je očito motivisan ekonomskim razlozima, jer jedna slovenačka kompanija ima ugovor za gradnju hotela u Belorusiji koji će biti deo poslovne imperije ovog kontroverznog biznismena.\nBelorusija: Oko 400 Lukašenkovih protivnika završilo na sudu\nČiž (48) ima kompanije koje posluju u u mnogim sektorima, kao što su energija, građevina, farmacija. Vlasnik je fudbalskog kluba Dinamo i finansijer je autoritarnog predsednika Aleksandra Lukašenka.\nPredsedničkim dekretom od 11. maja 2010, Lukašenka je dao ekskluzivna prava na korišćenje dela zemljišta u centru Minska kompaniji “Elite Estate”, za koju beloruski mediji tvrde da je ispostava Čižove holding kompaniji “Triple”.\n“Elite Estate” je stekla pravo da daje u zakup zemljište tokom gradnje “bez licitacije”, kao i bez obaveze plaćanja uobičajenih troškova za papirologiju.\nProjekat je deo priprema za svetsko prvenstvo u hokeju 2014. koje će biti održano u Minsku.\nU ovom kompleksu je planirana i gradnja hotela Kempinski sa pet zvezdica, površine od skoro 23 hiljade kvadratnih metara, u kome bi trebalo da se smeste mnogi posetioci iz inostranstva koji se očekuju. Troškovi gradnje ovog kompleksa se procenjuju na 100 miliona evra.\nIako su aktivisti za zaštitu istorijskkog nasleđa protestvovali zbog rušenja stare elektrane, koja se tu nalazi - potez Lukašenke nije izazvao velike kontroverze.\nMeđutim, situacija se promenila nakon brutalnog obračuna režima sa opozicijom nakon spornih predsedničkih izbora u decembru 2010.\nTokom vladine kampanje u kojoj je uhapšeno na stotinu lica i dodatno ograničene građanske slobode, predsednik Evropskog parlamenta Ježi Buzek, kao i još neki evropski zvaničnici i aktivisti za zaštitu ljudskih prava, istakli su da Belorusija nije podesna, odnosno da ne ispunjava kriterijume da bude domaćin svetskog prvenstva u hokeju. Oni su uputili peticiji Međunarodnom hokejaškom savezu (IHF), tražeći da promeni odluku.\nMeđutim, uprkos ovim kontroverzama, slovenačka građevinska firma “Riko Group”, saopštila je 20. februara da je od Čižovog “Elite Estate” dobila ugovor za gradnju hotela i okolnog kompleksa.\nKako je navedeno na njegovom vebsajtu, “Riko Group” posluje u Belorusiji 10 godina. U februaru 2011. objavio je sklapanje aranžmana sa državnom energetskom kompanijom “Minskenergo”, vredan 54 miliona evra.\nPrvi čovek kompanije “Riko”, Janez Škrabec, pozvao je, navodno, Lukašenku na skijanje u Sloveniju 2004. godine – u vreme kada je beloruski predsednik bio pod sankcijama Evropske unije, koje su se odnosile i na putovanje, a Slovenija trebalo da za nekoliko meseci uđe u EU.\nU ponedeljak je slovenački ministar inostranih poslova Karl Erjavec izjavio da se njegova zemlja “ne može složiti sa tim da na listi za sankcije bude samo jedan biznismen”.\nIz njegovog kabineta je saopšteno da Slovenija “podržava restriktivne mere EU protiv beloruskih vlasti koje ugrožavaju ljudska prava i sprečavaju razvoj demokratije i civilnog društva”.\nS obzirom da je režima Aleksandra Lukašenke nastavio obračun sa opozicijom uprkos postojećim sankcijama EU, Brisel nastoji da ih proširi i na one pojedince i kompanije koje ekonomski podupiru vlasti.\nHotel Kempinski i zatvorenici u tamnici\nU saopštenju, koje je kompanija “Riko” poslala beloruskom servisu Radija Slobodna Evropa, navodi se da je “Slovenija zauzela poziciju da neće ometati ili slabiti bilateralne ekonomske odnose sa partnerima iz Belorusije. Mi u kompaniji ‘Riko’ smatramo da bi ekonomske sankcije Evropske unije protiv beloruskih firmi dovele do još većeg njihovog odustajanja od poslovanja sa evropskim partnerima i okretanje ka partnerima iz Ruske federacije, Kine, Turske, Kazahstana, Ukrajine, itd. To ne može biti ekonomski interes Evropske unije”.\n“Riko Group” ističe i da ostale članice EU imaju isti stav kao Slovenija. Slovenački mediji navode neimenovane izvore prema kojima se i Letonija protivi sankcijama protiv Čiža, koji, osim u ovoj, ima poslovne interese i u Litvaniji, Nemačkoj i drugim članicama EU.\nRadoslav Sikorski, ministar spoljnih poslova Poljske: Ovo je tužan dan za EU. Pokazalo se da je ekonomski interese jedne države važniji nego nužnost uticaja na vlast predsednika Lukašenka da oslobodi političke zatvorenike.\nU odgovoru na potez Ljubljane, šef poljske diplomatije Radoslav Sikorski je u ponedeljak kazao novinarima u Briselu.\n"Ovo je tužan dan za Evropsku uniju. Pokazalo se da je ekonomski interese jedne države (Slovenije) važniji nego nužnost uticaja na vlast predsednika Lukašenka da oslobodi političke zatvorenike”, kazao je Sikorski.\nSikorski je, takođe, napisao na Tviteru: "Nadam se će gosti u hotelu Kempinski – da bi mogli da se osećaju udobno makar na trenutak pomisliti na političke zatvorenike koji trunu u tamnici”.\nNa listi beloruskih zvaničnika protiv kojih EU uvodi sankcije, nalazi se 19 sudija i dva visoko pozicionirana policijska funkcionera, koji stoje iza hapšenja i zatvaranja ljudi koji se protive režimu.\nEU je već zamrzla imovinu i zabrranila putovanje 210 osoba iz Lukašenkinog aparata.\nImovina tri organizacije koje su povezane sa vlastima takođe ostaje zamrznuta, dok je u Belorusiju zabranjen izvoz naoružanja i materijala koji mogu biti korišćeni za unutrašnju represiju.\nDa li će Rusija prigrabiti belorusku industriju?\nŠarenac: I kod njemačkih penzionera ima siromaštva i problema\nAkcija u Beogradu: Ulagati u škole i bolnice, a ne u tenkove, crkve i oružje


Vreme 906 - Smena u Kremlju: Glamur i zveckanje raketama\nSmena u Kremlju >\nProšla nedelja za Rusku Federaciju bila je ceremonijalna i paradna. U sredu je svečana inauguracija novoizabranog predsednika Dmitrija Medvedeva, a u četvrtak je Duma potvrdila premijerski mandat Vladimiru Putinu. U petak 9. maja priređena je vojna parada povodom Dana pobede, a već u ponedeljak formirana je nova ruska vlada. Sudeći po svemu – Rusija je spremna na novi osmogodišnji tranzicioni izazov, koliko ustav dozvoljava trajanje mandata Medvedevu, a samim tim i Putinu kao predsedniku i premijeru, imajući na vrhu države dve jake političke figure – šefa države i nacionalnog heroja. Zbog toga su mediji i svetska javnost do najsitnijih detalja sa ogromnim interesovanjem pratili taj glamur na najvišem državnom nivou.\nDIJARHIJA: Tačno u podne u sredu 7. maja u Kremlju počela je inauguracija novoizabranog predsednika Dmitrija Medvedeva, čime je on postao treći predsednik Ruske Federacije, posle Jeljcina i Putina. Na svečanu inauguraciju bilo je pozvano oko 2500 zvanica, uglavnom poznatih ličnosti – političara, milijardera i filmskih zvezda.\nRuski i svetski mediji do detalja su pratili kako će se u nepunih sat vremena inauguracije ponašati Medvedev i Putin, koga će pogledati, šta i kako će reći. Novinar ruskog "Komersanta" Andrej Kolesnjikov primećuje koliko je na inauguraciji hod Medvedeva bio sličan Putinovom, ali uočava razliku u tome kako je Putin na obe svoje inauguracije, i pre osam i pre četiri godine, izbegavao da prisutnima pogleda u oči, dok je Medvedev prošle nedelje sa velikim interesovanjem pokušavao da upozna prisutne. Novinar Kolesnjikov primećuje još jedan detalj superiornosti odlazećeg predsednika: nakon inauguracionog govora Medvedev je pogledao u Putina, koji mu je pokazao da je gotovo i da sada mogu da odu.\nSada već bivši predsednik Vladimir Putin, nakon inauguracije predsednika Medvedeva, bio je "bez državne službe" tačno 27 sati do usvajanja njegove kandidature u ruskoj Dumi za mesto premijera. Tako je Vladimir Vladimirovič Putin po drugi put postao premijer Ruske Federacije; prvi put u toj ulozi bio je pre kandidovanja za predsednika 1999. godine.\nProšlog četvrtka Duma je sa rekordna 392 glasa "za" i 56 "protiv" usvojila Putinovu kandidaturu za predsednika vlade. Za su glasali delegati Jedinstvene Rusije i Liberalno-demokratske partije Rusije Vladimira Žirinovskog. Protiv Putinove kandidature bili su jedino komunisti, a njihov lider Genadij Zjuganov iskoristio je priliku da kritikuje dosadašnju politiku Vladimira Putina.\nPutin je pred ruskom Dumom predstavio svoj program i tri prioriteta u svom budućem mandatu: smanjenje inflacije na jednocifren broj, bolju kontrolu državnih rashoda i racionalizaciju poreske politike o kojoj se već govori u planu "Strategije razvoja Ruske Federacije do 2020. godine".\nGovoreći o ekonomskim prioritetima, Putin je pomalo "izleteo" sa planovima investiranja u inostranstvu i ponovo kritikovao Zapad, da "stvara prepreke za ruske spoljne investicije zbog kojih ruski biznis prošlih godina nije mogao da uloži u razvijene zemlje oko 50 milijardi dolara".\nVeć u ponedeljak predsednik Medvedev je na predlog premijera Putina potvrdio sastav ministara u novoj vladi. Većinu važnih pozicija zadržali su ministri iz prethodnog sastava; diplomatija – Sergej Lavrov, odbrana – Anatolij Serdjukov i unutrašnji poslovi – Rašid Nurgalijev. U važnijim kadrovskim promenama su i nova imena, ali iz stare "firme", gradske kuće Sankt Peterburga, odakle su u Moskvu došli i Medvedev i Putin. Reč je o šefu nove administracije predsednika Sergeju Nariškinu i direktoru Federalne službe državne bezbednosti Ruske Federacije Aleksandru Bortnjikovu. Mediji na ruskom jeziku pišu da su Nariškin i Bortnjikov bliski krugovima ruskih tajnih službi.\nZapadna štampa prati koga će Medvedev dovesti u svoj kabinet, a "Independet" piše da će od "kadrovskog raspoređivanja njegovih ljudi zavisiti budući politički uticaj Medvedeva u Rusiji".\nRuska štampa je mnogo izveštavala o programu vlade koji je predstavio Putin. "Vedomosti" su pisale da, "sudeći po predstavljenom programu, Putin planira da sledeće četiri godine ostane "politički strateg arhitekta, a ne običan premijer izvršilac". Novoje vremja" piše kako se u Rusiji stvara "nov način upravljanja državom – takozvana dijarhija: s jedne strane će biti Medvedev sa predsedničkim ovlašćenjima, a s druge strane Putin sa ogromnim uticajem i političkim iskustvom".\nRuska "Gazeta" prenosi i komentariše izjavu predsednika Ustavnog suda Ruske Federacije Valerija Zorkina o elastičnosti ruskog ustava, kada je reč o sistemu upravljanja, te da "Rusija nije superpredsednička država, kako to mnogi smatraju, već da se radi o polupredsedničkom sistemu". "Gazeta" komentariše kako se o "elastičnosti" ruskog ustava tek sada saznaje, nakon 14 godina od njegovog usvajanja, kada Putin treba da zauzme poziciju premijera".\nPOTVRDA RASTUĆE MOĆI: Vojna parada u Moskvi\nPARADA: Prvi put nakon više od deset godina, povodom 9. maja koji se u Rusiji slavi kao Dan pobede u Drugom svetskom ratu, obnovljene su vojne parade. Za vreme Sovjetskog Saveza vojne parade bile su mesto sa kojeg se svetu slala poruka o vojnim potencijalima države, dok je za građane to bio način ulivanja patriotizma. Vojne parade su ukinute u prvoj polovini devedesetih godina zbog "loše finansijske situacije" u ruskoj armiji.\nPredsednik Medvedev je za vreme javnog nastupa na vojnoj paradi naglasio da je "Dan pobede najnarodniji i najsvetiji simbol nacionalnog jedinstva Ruske Federacije". Prethodno je odlazeći predsednik Vladimir Putin doneo odluku o učešću teške artiljerije i tehnike u vojnoj paradi, na gusenice tenkova koji su učestvovali na paradi stavljene su specijalne navlake a gradske vlasti Moskve izdvojile su sredstva za saniranje puteva ukoliko se oštete za vreme vojne parade. Javnosti su predstavljene nove svečane ruske uniforme koje je dizajnirala poznata modna kuća Valentina Judaškina. U paradi je učestvovalo blizu osam hiljada vojnika, više od 100 jedinica vojne tehnike i 30 borbenih aviona i helikoptera.\nKada je reč o vojnoj tehnici koju su ruske vlasti htele da predstave javnosti, u vojnoj paradi učestvovali su tenkovi T-90, 152-milimetarske samohodne haubice "Msta", vojni transporteri BTR-80, samohodna artiljerija "Sprut", reaktivni sistemi "Smerč", zenitne rakete S-300PS "Favorit" i zenitni raketni kompleks protivvazdušne odbrane "Tor" i "Buk".\nVrhunac paradnog programa bilo je pokazivanje četiri mobilna raketna kompleksa "Topolj", namenjena za lansiranje balističkih nuklearnih raketa. Na visini od oko 300 metara iznad Moskve proleteli su gigantski transportni avioni "Ruslan" i bombarderi Tu-95 i borbeni avioni "MiG", "Su" i helikopteri "Mi-8".\nVojna parada povodom Dana pobede održana je i u više od petnaest drugih većih gradova Ruske Federacije, a i u Sevastopolju, u Ukrajini, gde je stacionirana ruska Crnomorska flota, održana je svečanost povodom godišnjice flote, zbog čega su oštro protestovale vlasti u Kijevu.\n"Dejli telegraf" je obnavljanje "sovjetskih vojnih parada" u Ruskoj Federaciji nazvao omiljenom tradicijom "hladnog rata" preko koje Moskva signalizira o svom povratku na međunarodnu arenu kao vojne sile.\nMeđutim, odlazeći predsednik Putin prilikom pozdravnog susreta rekao je da "vojna parada nije zveckanje oružjem, već promocija vojnih potencijala Rusije koji su u razvoju". Objavljeno je i ispitivanje javnog mnjenja u Rusiji, prema kome čak 70 ispitanika podržava obnovu tradicije takvog načina "državnog dokazivanja".\nIstovremeno, predsednik ruske Akademije koja se bavi problemima iz oblasti geopolitike general-pukovnik Leonid Ivašov, inače nama poznat kao svedok odbrane na suđenju Slobodanu Miloševiću pred Haškim tribunalom, tvrdi da su "Rusiji vojne parade potrebne, ali da one moraju da odražavaju realno stanje oružanih snaga, a ruska armija još nije dovoljno dobro opremljena savremenim naoružanjem".\nHilarin počasni krug >\nKriza u Libanu >\nKatastrofa u Kini >


Uhapšen zbog krađe nafte — ZoomUe\nby Marija Vranic · novembar 1, 2018\nUŽICE – Pedesetogodišnji muškarac iz Užica uhapšen je zbog sumnje da je izvršio četiri teške krađe, saopštio je MUP Užice. Sumnja se da je on, od 25. do 30. oktobra, na području Užica, obijao rezervoare autobusa i iz njih istakao naftu.\nNa ovaj način, kako se sumnja, pribavio je oko 600 litara nafte, a vlasnici su oštećeni za oko 100.000 dinara. Policija je pronašla deo ukradenog goriva i vratila ga vlasnicima.\nOsumnjičenom je, po nalogu nadležnog tužioca, određeno zadržavanje do 48 sati I podneta mu je krivična prijava u redovnom postupku, navodi se u saopštenju.\nby Vesna Đurović · Published septembar 24, 2018\nby Marija Vranic · Published april 7, 2019\nNext story Uskoro postavljanje stubova za zlatiborsku gondolu\nPrevious story Festival evropskog filma u GKC-u


Džaferović: BiH znači slobodu i opstanak za sve nas koji smo sudbinski vezani za ovu državu - mojusk.ba\nBiH može računati na svijetlu budućnost samo ako bude cijenila svoje mlade naraštaje i ako oni budu cijenili nju. To uzajamno poštovanje najbolji je garant napretka, a najbolji način da se odnos gradi, jeste obrazovanje. Nove generacije usvajaju ono čemu ih podučavaju, prije svega, njihovi roditelji i nastavnici, rekao je rekao je član Predsjedništva Bosne i Hercegovine Šefik Džaferović.\nBosna i Hercegovina može računati na svijetlu budućnost samo ako bude cijenila svoje mlade naraštaje i ako oni budu cijenili nju, rekao je član Predsjedništva Bosne i Hercegovine (BiH) Šefik Džaferović na manifestaciji Mladi ljiljani organiziranoj u Sarajevu povodom obilježavanja 1. marta – Dana nezavisnosti BiH, javlja Anadolija.\nManifestacija, čiji je organizator Muzej ”Alija Izetbegović“, održana je u Multimedijalnom centru Kovači.\nDirektorica Muzeja Nađa Berberović-Dizdarević obratila se u ime domaćina.\nKazala je kako je prvi predsjednik BiH rahmetli Alija Izetbegović mnogo pažnje posvećivao djeci, te pozivao odrasle da djeci govore o važnim stvarima.


SRBIJA - REALNO\nŠest penzionera u Srbiji mesečno prima između 110.000 i 120.000 dinara, što je i 12 puta iznad najniže penzije na koju je prinuđeno oko pola miliona najstarijih građana. Penzionerima sa najvišim primanjima na svakih mesec dana na račun leže i pet puta više novca nego onima koji inkasiraju prosek od 23.169 dinara. Najniža penzija iz redova zaposlenih je 13.288 dinara, a kod kategorije poljoprivrednika oko 10.000 dinara.\nProcenjuje se da najveće penzije primaju pripadnici policije, i to penzioneri iz kategorije specijalaca, koji su pri obračunu birali po deset najboljih uzastopnih godina radnog staža. Najdebljim čekovima mogu da se pohvale i vojni obaveštajci, ali i nekadašnji radnici Uprave za krivične sankcije, bivši radnici saveznih ministarstava… Po proseku se visoko kotiraju i akademici.\nU Srbiji je trenutno nešto više od 1,7 miliona penzionera. Najsiromašniji su novopazarski penzioneri sa prosečnim primanjima od 16.590 dinara. Sa 29.143 dinara, odnosno 27.787 mogu se pohvaliti Beograđani i Novosađani čiji prosek važi za najbolji u državi.\nPenzija Srbija, Penzije, Srbija penzije\nPrevPrethodnaLokalne samouprave konkurišu glupostima za pare za turizam\nSledećaLitija u Beloinju na Duhovski utorakNext\nPredsednik Srbije Aleksandar Vučić najavio je večeras da će penzioneri sa niskim primanjima do kraja godine dobiti jednokratnu pomoć od 3.000 dinara. To, kako je\nMiletić traži da se ukine umanjenje penzija za prevremeni odlazak u penziju!\nNarodni poslanik Milija Miletić na proteklom zasedanju Narodne Skupštine Republike Srbije tražio je da se ukine umanjenje penzija za prevremeni odlazak u penziju, nakon napunjenih\nVučić: Povećanje plata za prosvetare, medicinske radnike, policajce, vojsku…\nPremijer Srbije Aleksandar Vučić u obraćanju na nacionalnim medijima rekao je da je postignut dogovor o povećanju plata i to: prosvetnim radnicima, medicinskom osoblju, policiji,\nVučić: Povećaćemo i penzije i plate\nAleksandar Vučić izjavio je juče da u Srbiji 61 odsto penzionera ima veće penzije nego što je imalo, i poručio da će biti povećane penzije i\nZašto zaposleni u javnoj upravi MASOVNO žele u penziju\nZaposleni u javnoj upravi sve masovnije traže način da se penzionišu do kraja godine, saznaje „Blic“. Anketiranje zaposlenih koje je u toku u svim delovima


EU dodelila milion evra za otklanjanje posledica pandemije COVID-19 u sektoru turizma - European Western Balkans\nAutor EWB 21. 08. 2020. 24. 08. 2020.\nBEOGRAD – Projekat „EUzaTebe – za kulturno nasleđe i turizam“ dodelio je milion evra za 120 projekata, usmerenih na otklanjanje posledica pandemije COVID-19 u sektoru turizma. Dobitnici pomoći su mala i mikro preduzeća, porodična preduzetništva, poljoprivredna gazdinstva i firme iz 12 gradova i opština na istoku i jugoistoku Srbije.\n„Ključni cilj našeg projekta bio je da pomognemo najugroženijim akterima u oblasti turizma da pokušaju da u određenoj meri prevaziđu posledice pandemije i unaprede svoju ponudu, kako bi postali atraktivniji za posetioce. Istočna Srbija je neotkriveni dragulj Srbije i njena turistička ponuda mora biti podignuta na viši nivo, kako bi privukla što više posetilaca. U narednim godinama će naš projekat kroz više segmenata nastaviti da pomaže i unapređuje turistički potencijal istočne Srbije i Donjeg Podunavlja“, rekao je Aleksander Bec, vođa projekta „EUzaTebe – za kulturno nasleđe i turizam“.\n„EUzaTebe – za kulturno nasleđe i turizam“ je projekat usmeren na razvoj turizma kao značajnog privrednog potencijala za podsticanje ekonomskog razvoja istočne Srbije i Donjeg Podunavlja. Projekat finansira Evropska unija sa 15 miliona evra, sufinansira nemačko Savezno ministarstvo za ekonomsku saradnju i razvoj sa 1,6 miliona evra, a sprovodi Deutsche Gesellschaft für Internationale Zusammenarbeit (GIZ) GmbH.


Bezbednost udaljenog i hibridnog rada - Internet ogledalo\nYou are at:Home»Magazin»Specijalna izdanja»Vanredno izdanje-Hibridni rad»Bezbednost udaljenog i hibridnog rada\nGlobalni događaji prošle godine imali su dalekosežan uticaj na način na koji mnogi od nas rade, sastaju se, kupuju i uče. Bez sumnje, prelazak na daljinski i hibridni rad jedna je od najznačajnijih promena koje su se dogodile kao posledica COVID-19 pandemije. Stručnjaci kompanije Check Point istraživali su implikacije rada na daljinu na bezbednost i mrežnu arhitekturu organizacije, i na koji način lideri i stručnjaci za bezbednost zadovoljavaju sve veće potrebe hibridnog radnog mesta, a saznanja do kojih su došli objavljena su u vidu posebnog izveštaja.\nCilj istraživanja bio je da se otkrije uticaj koji su globalna zbivanja imala na organizacije, posebno na IT i bezbednosne strategije, uključujući i stepen u kojem je rad na daljinu uticao na stanje bezbednosti organizacije, operativne troškove i njegov uticaj na korisnike. Da bi se otkrilo kako se stručnjaci za IT i bezbednost nose sa ovim promenama u svetu, anketirano je 450 stručnjaka za IT bezbednost, od kojih je 50% na seniorskim liderskim pozicijama (direktori, potpredsednici ili C-level rukovodioci).\nEksplozija daljinskog i hibridnog rada\nPošto su se od marta 2020. organizacije utrkivale da obezbede poslovni kontinuitet, zahtevi koji su postavljani pred njihovu infrastrukturu za daljinski pristup su eksplodirali. Za većinu organizacija, mrežna bezbednosna infrastruktura do tada je bila dizajnirana tako da uglavnom podržava on-premises operacije u sedištima i podružnicama, samo sa minornim ili marginalnim ustupcima činjenim da se podrži rad od kuće i off-premises pristup.\nSa velikim brojem radnika koji rade na daljinu, organizacije su brzo shvatile da oslanjanje na mrežnu arhitekturu koja usmerava celokupan saobraćaj na on-prem data centar radi inspekcije saobraćaja više ne pruža brzinu i performanse potrebne za podršku onoga što je nazvano digitalnom transformacijom radne snage, što je vodilo do toga da stručnjaci i lideri za IT bezbednost ponovo osmisle svoju strategiju mrežne bezbednosti…


iAnatomija: UPUTSTVO: Kako da spreče da vas aplikacije prate u iOS-u 14.5\nUPUTSTVO: Kako da spreče da vas aplikacije prate u iOS-u 14.5\nOd izbacivanja iOS-a 14.5, aplikacijama više nije dozvoljen pristup IDFA ili praćenju oglašavačima na vašem iPhone-u, iPad-u ili Apple TV-u bez vašeg izričitog odobrenja, a podaci o aplikacijama ostaju zaštićeniji. Aplikacije koriste vaš IDFA za praćenje različitih aplikacija i web lokacija, vodeći računa o vašim željama i navikama korišćenja aplikacije.\n>Kada aplikacija želi da koristi vaš IDFA, videćete iskačući prozor "Allow [app] to track your activity across other companies' apps and websites?"\nKada se pojavi ovaj upit, možete odabrati da odaberete „Ask App Not to Track“, koja blokira svaki pristup vašem identifikatoru oglašavanja, ili „Allow“, što aplikaciji omogućava pristup informacijama u svrhu praćenja. Aplikacijama je dozvoljeno da objasne zašto žele pristup IDFA, ali oglasna industrija u velikoj meri očekuje da većina ljudi odbije.\nAko ne želite da se bavite ovim iskačućim prozorima iz oglasa i želite da univerzalno blokirate pristup IDFA, postoji opcija privatnosti koja vam to omogućava.\nOtvorite aplikaciju Settings\nPomerite se nadole i tapnite na Privacy\nIsključite opciju „Allow Apps to Request to Track“\nU zavisnosti od vaših prethodnih podešavanja privatnosti, ovaj prekidač je možda već isključen na vašem uređaju. Ako nije, ovo će osigurati da ne vidite iskačuće prozore zahteva za praćenje i da aplikacije ne mogu da pristupe vašem IDFA.\nOd programera se sada zahteva da se pridržavaju Apple-ovih pravila o privatnosti, pa ako ovaj prekidač nije isključen, možete očekivati da vidite još nekoliko iskačućih prozora iz aplikacija koje žele da koriste vaš identifikator oglašavanja za ciljanje oglasa.\nVredi napomenuti da se pravilo za sprečavanje praćenja proširuje i na druge metode praćenja, tako da programerima aplikacija nije dozvoljeno da kreiraju zaobilazna rešenja koja im omogućavaju da prikupe dovoljno podataka o vašem uređaju za kreiranje profila čak i bez IDFA.\nAko iz nekog razloga odlučite da želite da uključite praćenje za određenu aplikaciju, ali ako je uključena funkcija automatskog odbijanja, iskačući prozor se može vratiti isključivanjem i ponovnim preuzimanjem aplikacije.


Kamp za decu iz dijaspore - upoznavanje s korenima i poreklom\nBlic\t05.07.2017 10:41\nKamp je formiran sa idejom da okupi decu iz Srbije i dijaspore, i pruži im jedinstveno iskustvo upoznavanja sa srpskim jezikom, kulturom i istorijom.\n"U kamp Mia Patria dolaze deca iz Srbije, ali i deca iz celog sveta, većinom srpskog porekla, a naš cilj je da im predstavimo Srbiju u najlepšem svetlu, da je što bolje upoznaju, da budu ponosni na svoje poreklo i da se Srbiji rado vraćaju. U ovom jedinstvenom kampu koji želi da sačuva naše korene, deca će moći da probude svoje talente, da se druže sa vršnjacima iz celog sveta i osete duh Srbije kakvu možda do sada nisu imali priliku da upoznaju", izjavila je osnivač tog kampa Maja Bjelogrlić.\nKamp je formiran sa idejom da okupi decu iz Srbije i dijaspore, i pruži im jedinstveno iskustvo upoznavanja sa srpskim jezikom, kulturom i istorijom. U posebno osmišljenom programu deca će imati priliku da steknu nova znanja iz oblasti srpskog jezika i književnosti, istorije i umetnosti i da na taj način upoznaju tradiciju svog naroda.\nPored učenja kroz kreativne radionice koja obavljaju odabrani profesori, polaznicima kampa biće dostupno da bolje upoznaju ćirilično pismo pišući ga na način kako su to činili njihovi preci, dok će značajne istorijske podatke lakše savladati u glumačkim sekcijama, prolazeći kroz različite periode uz profesore istorije, ali i poznate domaće glumce.\nTokom dve nedelje boravka u kampu, decu očekuje i posebno osmišljena IT radionica, ali i posete kulturnim institucijama u Srbiji. Dnevni i večernji programi podrazumevaju mnogobrojne sportske aktivnosti, radionice i igre, a polaznici kampa će biti raspoređeni u grupama prema uzrastu.\nKamp Mia Patria će i ove sezone nastaviti saradnju sa Upravom za dijasporu pri Ministarstvu spoljnih poslova Srbije, kao i sa Kancelarijom za KiM pod čijim pokroviteljstvom je organizovano učešće po petoro polaznika.\nDruženje počinje 1. avgusta, a prijave su do polovine jula.


Venecuela gladuje ali uvodi elektronske isprave - Domino Magazin\nNaslovna Život Gradski život Venecuela gladuje ali uvodi elektronske isprave\nVenecuela gladuje ali uvodi elektronske isprave\nVenecuela se već godinama suočava sa inflacijom, nestašicama hrane i lekova i opštom nemaštinom. Sve je posledica neuspešnog eksperimenta nacionalizacije koji je sprovela komunistička vlast, kao i populističkim merama.\nA sada ova inače naftom bogata zemlja pokušava da uvede kontrolu građana.\nSve je počelo kada je bivši predsednik Hugo Chavez poslao 2008. godine delegaciju u Kinu kako bi proučila kineski sistem ličnih dokumenata.\nAli, predstavnici režima su tada shvatili da elektronske dokumente mogu da koriste i za neke druge stvari, puše Reuter.\nA sada, 10 godina kasnije vlasti Venevuele predstavile su javnosti novi sistem isprava. Nove pametne lične karte služe za identifikaciju, pristup socijalnim i zdravstvenim programima i pristup subvencionisanoj hrani. Podaci sa dokumenta slaće se u centralnu bazu podataka, tvrdi Reuters.\nMnoga udruženja za ljudska prava protive se uvođenju ovog tipa elektronskih isprava i smatraju da će Nicolas Maduro, predsednik Venezuele i šofer po zanimanju, koristiti taj sistem kako bi pratio i kontrolisao građane.\nPrema podacima koje ima Reuters, na novoj kartici će se pored osnovnih podataka nalaziti i druge važne informacije recimo: zaposlenje i plata, imovina u vlasništvu, istorija bolesti, socijalna pomoć, članstvo u političkoj stranci, glasačka aktivnost i aktivnost na društvenim mrežama.\nPrethodni članakCrna komedija Pod drvetom\nSledeći članakDambo ima novi trailer\nPredsednik širi dezinformacije o koroni i zamrznut mu Facebook


Ramazanska dirljiva priča - N-UM.com\nNekako početkom ramazana jedna žena obratila se našem saradniku i zamolila ga da pomogne njoj i njenoj porodici jer ništa osim kruha nisu imali za sehur i iftar. Saradnik je otišao u posjetu ovoj porodici i pomogao ih novčano iz Humanitarnog fonda NUM stranice. Prije nekoliko dana ponovo smo otišli u posjetu ovoj porodici, sada sa nešto namirnica i sa željom da se pobliže upoznamo sa njihovom situacijom, a ono što smo čuli zaista nas je dirnulo u srce…\nU ovoj porodici živi ova žena, zatim njena kćerka od pet godina i svekrva koja boluje od kancera. Mala kćerkica imala je dvije godine kada je naš saradnik saznao za ovu porodicu i tada ova mala djevojčica zbog neuhranjenosti nikako nije mogla na noge, niti je bila u stanju da hoda. Od tada je ovaj brat, Allah mu dao svako dobro, preuzeo odgovornost za ovu porodicu i redovno ih snabdijeva namirnicama, a pošto djevojčica jako voli mlijeko, uplaćuje se da im svaki dan kući dolazi 1,5 l mljeka i ova djevojčica je sada kao i svaka druga djevojčica njenog uzrasta.\nOva se žena brine o svojoj porodici onoliko koliko je u mogućnosti, ali prije izvjesnog vremena hitno je morala u bolnicu i tu je ostala mjesec dana, a da u kući nije ostalo skoro ništa od hrane. Uzvišeni Allah dao je da naš saradnik ode nenajavljeno u posjetu, ne znajući da je ova samohrana majka u bolnici, te je zatekao njenu svekrvu i kćerkicu u velikoj nestašici. “On nas je snabdio tako da smo imali hrane čitav taj mjesec”, kroz suze nam govori svekrva.\nOno što je specifično za ovu porodicu jeste to da nam se ne obraćaju često, već onu pomoć koju dobiju pokušavaju rastegnuti koliko to god može, pa se zna desiti da ostanu bez osnovnih životnih potrepština, ali zbog stida nam se ne jave na vrijeme pa se desi ovakva situacija koju su imali početkom mjeseca ramazana da su u kući imali samo 1 kg brašna od kojeg je ova samohrana majka za sehur i iftar pravila kruh i kada je i to počelo nestajati, tada se obratila našem saradniku.\nPošto svekrva boluje od kancera, prisiljena je ići na hemoterapije u bolnicu kako bi na taj način pokušali barem spriječiti da se bolest dalje širi i napreduje, a koji je trenutno veličine kao fudbalska lopta. Tretman koji dobija u bolnici je besplatan, ali je problem njen dolazak i odlazak u bolnicu, koja je mnogo udaljena od mjesta njihovog stanovanja, tako da moraju plaćati taksi, jer svekrva zbog zdravstvenog stanja nije u mogućnosti da koristi javni prijevoz. Sljedeći tretman treba da obavi u mjesecu avgustu, ali je to upitno zbog nedostatka novca…


Uskraćivanje pristupa pravu na zdravstveno osiguranje licima romske nacionalnosti\nObavezu prilaganja prijave boravka ranije je propisivao Pravilnik o načinu i postupku ostvarivanja prava iz obaveznog zdravstvenog osiguranja. Međutim, nakon što je Praxis pred Ustavnim sudom Republike Srbije pokrenuo postupak ocene zakonitosti Pravilnika, u julu 2010. godine Pravilnik je izmenjen i ukinuta je obaveza prilaganja prijave boravka za lica romske nacionalnosti bez stalnog prebivališta, odnosno boravišta. Pravilnik je usklađen sa Zakonom, a brojnim Romima omogućeno je da po prvi put dobiju zdravstvene knjižice. Zaključno sa prethodnim mesecom, ta lica su dobijala zdravstene knjižice na osnovu člana 22. Zakona o zdravstvenom osiguranju koji je Romima omogućavao da steknu svojstvo osiguranika bez obzira na to da li imaju prijavu boravka, kao i na osnovu izmenjenog člana 7. tačke 11. Pravilnika, kojim je propisano da ta lica umesto prijave boravka prilažu ličnu izjavu o adresi stanovanja.\nPročitano 9049 puta


Kontrola za korisnike podsticajnih sredstava – Info M\nPočetna / Poljoprivreda / Kontrola za korisnike podsticajnih sredstava\nKontrola za korisnike podsticajnih sredstava\nN. Stanković 2. октобра 2017.\tPoljoprivreda Ostavite komentar 865 pregleda\nPredstavnici Sekretarijata za privredu Maja Bajagić, podsekretar u Sekretarijatu za privredu, Savo Pavičić, rukovodilac u sektoru za razvoj poljoprivrede, kao i Dragana Stepanović, rukovodilac u sektoru za poljoprivredno zemljište, izvršili su danas u Krušedolu kontrolu junica koje su uvezene iz Austrije. One su namenjene korisnicima podsticajnih sredstava koji su sa Sekretarijatom za privredu zaključili ugovor o isplati podsticajnih sredstava u oblasti stočarstva na teritoriji grada Beograda.\n– Grad Beograd je i ove godine doneo program mera podrške poljoprivredi i ruralnom razvoju grada. Obezbeđeno je 120 miliona dinara, što je tri puta više nego ranijih godina, a sve je namenjeno poljoprivrednicima sa teritorije grada Beograda. Ovde možete da vidite 38 junica iz uvoza, koje će otići u Mladenovac, Lazarevac, Obrenovac ili Sopot – rekla je Maja Bajagić i dodala da je grad doneo ukupno četiri podsticajne mere.\nPrema njenim rečima, pored kupovine steonih junica, tu su i mere u oblasti pčelarstva. Za kupovinu košnica i opreme izdvojeno je osam miliona dinara, a stiglo je preko 500 prijava. Treća mera je u oblasti voćarstva i povrtarstva, odnosno podsticajna sredstva za kupovinu plastenika, sistema za navodnjavanje i protivgradnu zaštitu. Za ove mere je izdvojeno 50 miliona dinara. Poslednja podsticajna mera je iz oblasti mehanizacije, koju će dobiti 35 poljoprivrednika. Za to je izdvojeno 38 miliona dinara.\n– Projekat dodele podsticajnih sredstava u oblasti stočarstva za nabavku steone junice simentalske rase uspešno se sprovodi i naišao je na veliko interesovanje i odobravanje poljoprivrednih proizvođača sa teritorije grada Beograda. Grad je dodelio bespovratna sredstva u iznosu od 80 odsto cene nabavke steone junice simentalske rase. Maksimalan iznos podsticajnih sredstava po korisniku je 300.000 dinara – istakla je Maja Bajagić.\nSekretarijat za privredu je 15. juna zaključio ugovore o isplati podsticajnih sredstava u oblasti stočarstva na teritoriji grada Beograda sa 84 korisnika. Isplatom korisnika podsticajnih sredstava koji su uzeli junice iz uvoza biće realizovane ugovorne obaveze o isplati podsticajnih sredstava u oblasti stočarstva za 2017. godinu.\nPrethodno Javne nabavke na dnevnom redu\nSledeće Suzbijanje krpelja i glodara u Mladenovcu


06.07.2016 u 22:00\n„Blekberi” ukida „klasik”\nPionir pametnih mobilnih telefona „Blekberi” prestaće da proizvodi model „klasik” samo 18 meseci pošto ga je izbacio na tržište s nadom da će privući kupce koji više vole dugmiće od ekrana osetljivog na dodir. Ovaj telefon je lansiran početkom prošle godine, sa tzv. kverti tastaturom i operativnim sistemom „blekberi 10”, ali nije uspeo da osvoji kupce i povrati kompaniji tržišni udeo koji su preuzeli „ajfon” i drugi telefoni. U međuvremenu su izbačeni i uređaji sa dominantnim „Guglovim” softverom „android”. Rojters je u utorak došao do internog dopisa koji je poslala informatička služba američkog Senata obaveštavajući osoblje da, kada podele 600 „blekberija” koje imaju na zalihama, ovi uređaji više neće biti na raspolaganju. Kao razlog je navedeno to što je „Blekberi” obavestio\n06.07.2016 u 13:30\nNa dugačku listu neprijatelja „Fejsbuka” upisao se i Izrael. Ministar bezbednosti te zemlje optužio je najmnogoljudniju društvenu mrežu da ne čini dovoljno da spreči objavljivanje antiizraelskih sadržaja i da sabotira rad policije te zemlje. Ovaj član izraelske vlade smatra Marka Zakerberga, osnivača „Fejsbuka”, odgovornim za politiku popularnog sajta i poziva sunarodnike da gde god mogu vrše (onlajn) pritisak na Zakerberga da kontroliše mrežu koja mu donosi milijarde dolara zarade. Izraelski ministar je čak kazao da je „Fejsbuk” postao čudovište, a njegove izjave reakcija su na niz palestinskih uličnih napada za koje Izrael smatra da su podstaknuti objavama na društvenim mrežama. Američka kompanija nije direktno odgovorila na ove optužbe, ali se oglasila, rekavši da blisko sarađuje\n05.07.2016 u 13:29\nKinezi kupuju finskog proizvođača video-igara\nPeking – Kineski internet gigant „Tencent” najavio je kupovinu finskog proizvođača video-igara kompanije „Supersel Oy” od japanske Softbanke za 8,6 milijardi dolara. Reč je o kompaniji koja je kreirala popularnu video-igru „Rat klanova”. „Odbor sa zadovoljstvom objavljuje da je konzorcijum odobrio preuzimanje većinskog vlasničkog udela u ’Superselu’”, naveo je „Tencent” u saopštenju objavljenom na Hongkoškoj berzi, na kojoj je kompanija oglašena, prenela je agencija Frans pres. Iz „Tencenta” su još saopštili da će menadžment „Supersela” zadržati operativnu nezavisnost i da će sedište kompanije i dalje biti u Finskoj, preneo je Tanjug. Softbanka, u vlasništvu kontroverznog japanskog milijardera Masajošija Sona, proširuje u poslednjih nekoliko godina „lepezu” kompanija u svom\n27.06.2016 u 14:00\nOdobrena komercijalna upotreba dronova u SAD\nVašington – Američka uprava za civilnu avijaciju donela je nova pravila kojima se dozvoljava komercijalno korišćenje dronova za dostavu pošiljki, ali se ujedno ograničava njihova upotreba u većem obimu ili za dopremanje pošiljki iz udaljenih skladišta. Dronovima će moći da se nadgledaju poljoprivredna dobra, prate spasilačke operacije u ugroženim područjima, nadgleda divljač, koristiće se u istraživačke i obrazovne svrhe. Dron ne sme biti teži od 25 kilograma, visina leta je ograničena na 122 metra, a brzina na 161 kilometar na sat. Moći će da se kreću samo u vidokrugu operatera i ne sme da leti iznad ljudi, preneo je „Glas Amerike”. Američke kompanije „Epl” i „Gugl”, planiraju da tokom 2017. godine dronovima počnu da dostavljaju svoje proizvode kupcima, koji robu naručuju putem\n27.06.2016 u 13:56\nDrevne skulpture dobijaju virtuelne kopije\nNedavno rušenje drevnih spomenika u Siriji podsetilo je čitav svet da nezamenjivi predmeti iz svetske kulturne baštine lako mogu da budu zauvek izgubljeni – bilo usled konflikta ili neke prirodne katastrofe. Koristeći veoma priuštivu tehnologiju, naučnici sa Univerziteta Indijane u saradnji sa istoričarima umetnosti iz čuvene Galerije Ufici u Firenci započeli su petogodišnji projekat: pravljenje virtuelnih kopija drevnih grčkih i rimskih skulptura koje su u vlasništvu pomenute galerije, preneo je „Glas Amerike”. Mnoge od 1.250 drevnih skulptura izloženih u Galeriji Ufici umetnicima služe za inspiraciju, dok ih istoričari i antropolozi detaljno proučavaju. Ukoliko bi bilo koji od tih eksponata bio uništen, to bi bio nenadoknadiv gubitak. Ultradugoročno čuvanje stvarnih predmeta u digitalnom\n18.06.2016 u 20:30\nDvostruko više korisnika pametnih telefona za pet godina\nVeć u trećem kvartalu ove godine broj korisnika pametnih telefona prevazići će broj onih koji koriste obične mobilne telefone. Tokom narednih pet godina, broj osoba sa smartfonima biće dupliran. Sa sadašnjih 3,4 milijarde predviđanja su da će do 2021. godine broj korisnika smartfona premašiti famozni broj od šest milijardi –biće ih 6,3 milijarde. Najveći rast očekuje se u Aziji i Pacifičkoj regiji od čak 1,7 milijardi novih korisnika, potom sledi ekspanzija upotrebe smartfona na Srednjem Istoku i Africi, sa novih 730 miliona korisnika, u Latinskoj Americi sa 230 miliona… Ovo su neki od podataka objavljenih u redovnom izveštaju „Izveštaj o mobilnosti” kompanije „Erikson”, ovoga puta fokusiranog na razvoj mobilne telefonije i „interneta stvari” (Interent of Thing). Već u naredna 24\n06.06.2016 u 13:30\nPre nego što iz porodilišta dođu kući, mnoge bebe direktno iz majčinog stomaka stižu pravo na – „Fejsbuk”. Na toj društvenoj mreži, voljom roditelja, moguće je često prilično detaljno pratiti, kao na skeneru, sve (ne)važne momente iz života deteta: od pojave prvih zuba i prvih koraka, preko rođendanskih slavlja, letovanja, malih dečijih nestašluka, do prvog dana u školskoj klupi, dobrih i loših ocena... Šta je to što novopečene mame tera da život svoje dece nesebično dele na društvenim mrežama? Na to pitanje pokušala je da odgovori Sara Saliven, profesor psihologije na Univerzitetu Ohajo. Još pre nekoliko godina, primetila je da su njene brojne prijateljice sa „Fejsbuka” kao glavnu sliku postavile fotografiju svog deteta. To ju je navelo na istraživanje kojim je utvrdila da žene ovo\n02.06.2016 u 15:29\n„Tviter” suspendovao lažne šaljive naloge Putina i Lavrova\nMoskva – Korisnici društvenih mreža u Rusiji ogorčeni su zbog odluke „Tvitera” da suspenduje popularne šaljive lažne naloge predsednika Putina i drugih funkcionera. Nekoliko tviter naloga poput „DarthPutinKGB”, koji je parodija na Putinov nalog i „SovietSegey” koji se šali na račun ministra spoljnih poslova Sergeja Lavrova, više nisu dostupni. Lažni Putinov nalog privukao je više od 50.000 pratilaca pre nego što je zatvoren. Kada se klikne link za ovaj nalog, dobije se informacija da je suspendovan. Šaljivi nalog Lavrova i još dva naloga, koji su parodija na rusku ambasadu u Londonu i ruskog ambasadora u Velikoj Britaniji, ponovo su aktivirani i dostupni korisnicima, izvestio je AP. Korisnici društvenih mreža pokrenuli su haš tag „#NoGulagForDarthPutinKGB” na „Tviteru” u znak


Srbija je ove godine lider na Balkanu sa četiri milijarde direktnih stranih investicija. Kod nas se gradi na sve strane, nedeljno se otvaraju dve do tri fabrike, a kad se zemljište privatizuje, što omogućava novi ustav, gradiće se još i više - rekao je Milan Parivodić, ministar za ekonomske odnose sa inostranstvom, otvarajući juče Prvi sajam nekretnina i investicija u Beogradu.\nOn je istakao da je tržište nekretnina u Srbiji zrelo i veoma prosperitetno. U zemlji, prema njegovim rečima, postoji i politička i ekonomska stabilnost, a strani investitori mogu slobodno da unose i iznose novac iz zemlje što je mnogo uticalo na porast investicija. Ostalo je da se urade još tri stvari: da se zemljište privatizuje, da se uredi oblast urbanističkog planiranja i da se donese zakon o izgradnji koji bi skratio proceduru dobijanja dozvola. Kad se to obavi, kaže Parivodić, građevinska industrija u Srbiji dobiće dramatičan zamah.\nU novoj modernoj sajamskoj hali 'Ekspo XXI' u Novom Beogradu okupili su se svi oni koji imaju nešto da ponude: zemljište - Direkcije za gradsko građevinsko zemljište, grad Kragujevac, Bački Petrovac koji želi da se u tom mestu zida etno selo, projekte - Engel marina Dorćol ili Airport siti, konsultantske usluge - 'Price Waterhouse Coopers', 'Colliers Internacional', bankarske usluge ('Banka inteza'), agencije za nekretnine, časopisi koji ih oglašavaju.... Prilika je to, naglasili su organizatori, da se u tri sajamska dana svi koji planiraju investicije u nekretnine, a naročito strani investitori, adekvatno informišu.


Udruženje radnika na internetu: Većina ne prihvata predlog Vlade o plaćanju poreza | Blok vesti\nUdruženje radnika na internetu: Većina ne prihvata predlog Vlade o plaćanju poreza\nVećina radnika na internetu u Srbiji ne prihvata predlog Ministarstva finansija da plati porez na dohodak građana koji je obračunala Poreska uprava, rekla je danas pravna zastupnica njihovog udruženja Katarina Pavlović.\n"Nije tačna priča ministra finansija Siniše Malog da je sve više i više ljudi spremno da prihvati predlog Ministarstva, što je pokazala anketa na uzorku od više od 3.000 tih radnika", rekla je Pavlović za Betu.\nOn je rekao da je "dogovor moguć sa onim frilenserima koji su zarađivali do 200 evra mesečno, ali ne i sa onima koji su se kladili preko interneta ili iznajmljivali luksuzne vile i nisu plaćali porez".\nPredsednik Udruženja frilensera Miran Pogačar ocenio je za Betu da je predlog Ministarstva finansija neprihvatljiv čak i kad bi frilenseri hteli da pristanu na taj "model" jer je pravno nemoguće to učiniti pre izmene Zakona o porezu na dohodak građana.\n"Ministar je izračunao da frilenseri treba da 40 odsto zarade odvoje za tekuće i obaveze za koje nas terete, što je katastrofa", rekao je Pogačar.\nPredstavnici Udruženja frilensera sutra počinju kampanju "Put solidarnosti" tokom koje će posetiti kolege po gradovima Srbije i razgovarati o problemu plaćanja poreza.\nUdruženje čeka i stav Zaštitnika građana koji je od Poreske uprave zatražio dokumentaciju o tome da li je i kada obavestila frilensera o poreskim zaduženjima i obavila kontrolu za poslednjih pet godina. osim one koja je urađena prošle godine, nakon koje su frilenserima upućena rešenja sa astronomskim zaduženjima za porez i kamate u prethodnih pet godina.\nU udruženju su rekli da je na stotine njih prethodnih godina odlazilo u filijale Poreske uprave gde stanuju da se informišu da li su dužni da plate porez i da im je rečeno da za njih ne postoji "model" jer rade za strane poslodavce ili da nisu registrovani kao preduzetnici.\nPrevious articleHRVATSKA TUGUJE: Preminuo jedan od najvećih fudbalera Rijeke svih vremena (FOTO)\nNext articleĐOKOVIĆ URLAO KA TRIBINAMA: Kaži, kaži, čekam te pola sata (VIDEO)\nŠOK U SVEMIRU! Evo šta je SNIMLJENO na Marsu – naučnici IZNENAĐENI /VIDEO/


Pretio tužbom zbog zatvaranja kluba, a sada zaraženi zaposle – Krstarica\nPretio tužbom zbog zatvaranja kluba, a sada zaraženi zaposle\nTanjug 21. avgusta 2020. 16:12\nRIM – Među zaraženima u dva nova žarišta covida19 na “smaragdnoj obali” na Sardiniji, najprestižnijem letovalištu u Evropi, su i zaposleni u diskoteci-restoranu “Milijarder”, ciji je vlasnik poznati italijanski preduzetnik Flavia Brijatore.\n“Njegovih” šestero zaposlenih su pozitivni, a jos 50 su u samoizolaciji, a vest se izdvaja iz drugih, od ukupno hiljadu žarista koliko ih ima u Italiji prema podacimaVisokog Instituta za Zdravstvo, zbog cinjenice da je Brijatore, poznat po mondenskom zivotu i redovnom gostovanju u diskotekama i na stranicama tabloida, ranije kritikovao vladine mere uvedene da bi se sprecilo sirenje Covida19, i rekao da su “usmerene na ubiranje glasova biraca”.\nJoš pre četiri dana, kada je vlada odlučila da zatvori i diskoteke kao mesta širenja virusa, Brijatore je u dnevnom listu “Il Mesadzero” tvrdio da “letnje zabave nisu mesta gde se širi virus”, a meru vlade ocenio je kao potragu da se “nađe žrtveni jarac” uz ironičnu opasku ” izgleda ovaj virus napada samo noću”.\nBrijatore je cak je najavio da ce preko svoga advokata pokrenuti tuzbu protiv odluke o yatvaranju diskoteka.\nZdravstvene vlasti tragajući da moguce zarazenim utvrdile su da su zabave upravo na Sardiniji, između 9 i 16 avgusta bile mesto gde su mnogi “pokupili” virus, a među njima i cetvero mladih koji su nakon povratka sa letovanja primljeni u rimsku bolnicu “Spalancano” sa atipičnom upalom pluca, karakterističnom za zarazu izazvanu Covidom19.


Neuspjeh na proteklim Opštim izborima u BiH, Stranka za BiH pripisuje „određenom društvenom kontekstu u kojem se odvijao izborni proces“ i očiglednoj želji građana za promjenama. Kantonalni odbor S BiH u Zenici priznao je i određene slabosti stranke koja će u naredne četiri godine vlasti biti opozicija.\nŠokirana rezultatima ovogodišnjih izbora, potpredsjednica Glavnog odbora Stranke za BiH, Zdenka Merdžan izrazila je uvjerenje da, u želji za promjenama, građani nisu prepoznali kvalitetne projekte S BiH. Izborni neuspjeh, predsjednik Kantonalnog vijeća Stranke za BiH, Zenica, Sejad Zaimović, pripisuje i medijskim napadima na predsjednika Stranke za BiH, dr. Harisa Silajdžića, kupovini glasova i neodgovornosti visoko pozicioniranih kadrova Stranke, misleći na još aktuelnog federalnog ministra energije, rudarstva i industrije, Vahida Heću.\nStranka za BiH, u prethodnom sazivu, u Skupštini Zeničko-dobojskog kantona /ZDK/ imala je 11 poslaničkih mandata, a u narednom će imati četiri. Sa skoro 37.800 broj glasova povjerenih ovoj stranci u ZDK, u ovoj izbornoj godini pao je na 14.000.


Počeo drugi ciklus Mentorskog programa Fondacije Hemofarm | HEMOFARM FOUNDATION PROD\nPredavanje generalnog direktora kompanije Hemofarm Ronalda Seeligera označilo je početak druge godine Mentorskog programa koji sprovodi Fondacija Hemofarm. Ovo je bila i prilika da se polaznici programa upoznaju sa svojim mentorima koji će ih voditi kroz skoro jednogodišnji program organizovan za najbolje studente medicine, farmacije i tehnoloških fakulteta.\n„Zadovoljstvo mi je što otvaram drugi ciklus Mentorskog programa kao najbolju potvrdu našeg pionirskog rada prošle godine kada smo započeli seriju predavanja za mlade. Budući da dolazim iz sistema koji je podrazumevao dualno obrazovanje, imao sam priliku da se uverim koliko je važna uloga mentora u sagledavanju sopstvenih potencijala. Moja poruka mladima je da pametno iskoriste vreme i znanje mentora, da budu radoznali, ali i da izazivaju sebe,“ poručio je u uvodnom obraćanju stipendistima Ronald Seeliger, generalni direktor Hemofarma.\nCilj programa je jačanje kapaciteta mladih, budućih naučnika, farmaceutskih i medicinskih radnika i stručnjaka da stečena znanja i iskustvo nastave da primenjuju u Srbiji. Kroz Mentorski program Fondacija Hemofarm potvrđuje svoju društvenu odgovornost i opredeljenost da pomogne mladima u ličnom i profesionalnom razvoju i stvaranju čvršćih veza sa Fondacijom.\n„Mentorski program Fondacije Hemofarm spaja najbolje – naše predavače i studente oko tema koje su, da se izrazim rečnikom mladih - top teme u svetu danas. Ovaj program je najbolji podsticaj i ohrabrenje na njihovom putu profesionalnog razvoja, jer im daje konkretna znanja i veštine primenjive u raznim vrstama profesionalnog okruženja. Budući da stipendisti imaju prednost prilikom zapošljavanja, kompanija ulaganjem u mlade, ulaže i u sopstveni razvoj – svesna da su na taj način najbolji u našim redovima“, istakla je Suzana Đorđević, direktorka Fondacije Hemofarm.\nProgram traje do decembra 2018. godine i obuhvata individualni rad mentora i mentija kao i ciklus predavanja i treninga koje vode predavači – eksperti unutar kompanije od koji su neki i sami bili stipendisti, ali i gostujući predavači.


Kompanija Nestle se prodružila borbi protiv klimatskih promena i posledica kkorona virusa | Novinska agencija Beta\nZELENA-SRBIJA | 19.05.2020 16:15 > 19.05 16:30\nKompanija Nestle se prodružila borbi protiv klimatskih promena i posledica kkorona virusa\nKompanija Nestle danas je saopštila da se pridružila grupi u kojoj se više od 150 multinacionalnih korporacija bori protiv posledica pandemije korona virusa na klimu.\nU zajedničkom apelu, kompanije su vladama širom sveta preporučile da ekonomske mere za oporavak od pandemije virusa KOVID-19 usklade s borbom protiv klimatskih promena. Kompanije su time potvrdile svoje obaveze zasnovane na nauci za postizanje nulte emisije gasova staklene bašte.\nOne pozivaju vlade sveta da daju veću važnost i prioritet bržem i pravičnijem prelasku iz sive u zelenu ekonomiju.\nVlade širom sveta se pripremaju da revidiraju i poboljšaju nacionalne planove za zaštitu klime u skladu s Pariskim sporazumom, podsetila je kompanija Nestle.\nCilj inicijative kompanija je da ih ujedini s vladama kako bi se svet što efikasnije oporavio od pandemije i kako bi se pozitivno uticalo na ljude, privredu i planetu.\nNestle se u septembru 2019. godine obavezao da će raditi na dostizanju nulte emisije gasova staklene bašte do 2050. godine. Kompanija je prihvatila cilj Pariskog sporazuma o klimi da se porast globalne temperature ograniči na 1,5 stepen Celzijusa.\n"Cilj nam je da svi radimo zajedno na kreiranju održivijeg i otpornijeg sveta. Kompanija Nestle će odigrati svoju ulogu i raditi na tome da do 2050. godine dostigne nultu emisiju gasova sa efektom staklene bašte", izjavio je izvršni direktor Mark Šnajder (Mark Schneider).\nPlanovi za postizanje nulte emisije gasova staklene bašte do 2050. godine uključuju obnovu poljoprivrednih površina i šuma, povećanje upotrebe obnovljivih izvora energije i prilagodjavanje proizvoda koji imaju bolji uticaj na životnu sredinu, a koji će doprinositi balansiranoj ishrani.


Mart 04, 2019 11:23\n"To je naša budućnost i to je trenutno naš najvažniji izazov. Ako ovo uspemo, ostavićemo generacijama koje dolaze za nama zdrav ekonomski model koji će godinu za godinom donositi robustan rast”, rekla je Brnabić na Kopaonik biznis forumu.\nPomenula je i dva važna projekta koji se tiču rudarstva i, kako kaže, deluju kao izuzetno značajni za rast u budućnosti. Jedan je strateško partnerstvo sa kineskom kompanijom ZiJin koja je prošle godine postala vlasnik RTB Bor i garantovala investicije od 780 miliona dolara u prve tri godine poslovanja, a drugi projekat se odnosi na Jadarit u Loznici i činjenicu da Srbija ima 12 odsto svetskih rezervi litijuma.\nBrnabić je istakla i da je ove godine povećan budžet za kapitalne investicije i da prvi put prelazi 200 milijardi dinara. "Dobro je što nam je svake godine izvršenje budžeta za kapitalne investicije sve bolje, a sa MMF-om radimo na tome da i sistemski poboljšamo koordinaciju i izvršenje projekata zbog čega od aprila treba da počne sa radom Komisija za implementaciju kapitalnih projekata koju ću voditi ja kao predsednik vlade, odnosno koju bi u budućnosti uvek trebalo da vodi predsednik vlade", ukazala je ona.\nOna je istakla da je verovatno najveći iskorak u odnosu na dosadašnju politiku podsticaja - uvođenje poreskih podsticaja za razvoj ekonomije znanja. Kaže da je od 1. januara ove godine porez na dobit za prihode od intelektualne svojine kreirane u Srbiji niži za čak 80 odsto, odnosno iznosi samo tri odsto umesto regularnih 15 odsto.\nIstovremeno je, ističe, uveden poreski kredit od 30 odsto za investicije u nove inovativne kompanije. "Na taj način želimo da pomognemo našim kompanijama da više ulažu startape i nove ideje, koje će značajno povećati inovativnost domaće privrede", rekla je Brnabić.\nKako je istakla, u "receptu" za brz i održiv rast, neophodan sastojak je vladavina prava, a pre svega nezavisno, objektivno, efikasno i odgovorno sudstvo. "Kada pričam o vladavini prava i ustavnim izmenama ne pričam o Poglavljima 23 i 24 koja jesu, uz dijalog sa Prištinom, centralna tema naših evropskih integracija, jer je, bez obzira na EU, ovo nešto što je neophodno nama - našim građanima i našoj privredi", rekla je Brnabić.\nAna BrnabićKopaonik biznis forum


ČUBRILOVIĆ SE PRAVDA: 'Nismo odustali od referenduma zbog prijetnji sankcijama'! | Slobodna Bosna\nČUBRILOVIĆ SE PRAVDA: "Nismo odustali od referenduma zbog prijetnji sankcijama"!\nPredsjednik Narodne skupštine Republike Srpske Nedeljko Čubrilović izjavio je danas u Banjoj Luci da na sastanku koji je imao sa ambasadoricom SAD u BiH Maureen Cormack nije bilo prijetnji, niti riječi o uvođenju sankcija ukoliko u NSRS ne bude povučena odluka o referendumu o Sudu i Tužilaštvu BiH.\n"Nikakvih prijetnji nije bilo, a pogotovo da sam pominjan lično ili nečije porodice, Narodna skupština ili neki zvaničnik Republike Srpske", rekao je Čubrilović novinarima u Banjoj Luci.\nOn je naveo da bi javnost trebalo da se pozove na saopštenje koje je objavljeno nakon sastanka sa Cormack.\n"Razgovarali smo o nekoliko tema, što je navedeno i u zvaničnom saopštenju. Zahtjev za povlačenje odluke je došao mnogo prije nego što je Cormack bila kod nas. Tada je već postojao zvanični stav vladajućih stranaka da se tako nešto uradi", pojasnio je Čubrilović.\nSastanak Čubrilovića i Cormack održan je u Banjoj Luci krajem prošle sedmice.


Podsetimo, kako je "Blic" pisao, radnici su ogorčeni rasipništvom rukovodstva firme na klime i automobile, dok, kako tvrde, za povećanje plata nema novca. Upravo zato, oni su dali su rukovodstvu rok do danas da im se obrati sa konkretnom oko povećanja plate, ali budući da im se niko nije obratio, oni su danas popodne obustavili rad i to u glavnom poštanskom centru, koji je žila kucavica poštanskog sistema i čiji prestanak rada može predstavljati totalni kolaps.\nInače, grupa radnika ovog javnog preduzeća obratila se "Blicu" tvrdeći da se novac rasipa na razne stvari, a da se plate, koje su među najnižima u Srbiji, ne povećavaju. Tako je pored kupovine 46 novih luksuznih automobila, Mira Petrović izdvojila i 17,6 miliona dinara za nabavku 269 klima-uređaja.\nTender za rashlađivanje je raspisan usred zime, odnosno 18. decembra 2018, a na njega se, kao i u većini slučajeva u ovom preduzeću, javio samo jedan ponuđač - firma "Steelsoft", koja je i dobila posao.\nTako se, pored automobila za rukovodioce plaćenih 95 miliona dinara, za koje je na tenderu pobedila "Auto Čačak" našlo para i za klima-uređaje, od kojih svaki u proseku vredi 65.500 dinara.\nUpravo ta cena, kod grupe radnika koji su se obratili "Blicu", budi sumnju da je reč o preplaćenom poslu i da je rukovodstvo kompanije i na ovoj javnoj nabavci oštetilo blizu 15.000 zaposlenih. Oni smatraju da je krajnje neprimereno da se raspisuju nabavke koje imaju karakter luksuza, dok velika većina radnika prima bedne zarade od kojih jedva sastavlja kraj.


Vesti – Pokret gorana Novog Sada\nU utorak, 2. novembra 2021. godine, uspešno je realizovan Konsultativni sastanak sa svim institucijama na području Grada Novog Sada koje su zadužene za planiranje, projektovanje, podizanje i održavanje zelenih površina, koje su učestvovale u izradi “Strategije razvoja sistema zelenih prostora Grada Novog Sada 2015- 2030.”. Sastanku su prisustvovali predstavnici Gradske uprave za zaštitu životne sredine,… Continue reading Održan Konsultativni sastanak ”Strategija razvoja sistema zelenih prostora Grada Novog Sada 2015 – 2030.” u svetlu klimatskih promena\nU utorak, 2. novembra 2021. godine, održaćemo Konsultativni sastanak sa svim institucijama na području Grada Novog Sada koje su zadužene za planiranje, projektovanje, podizanje i održavanje zelenih površina, koje su učestvovale u izradi “Strategije razvoja sistema zelenih prostora Grada Novog Sada 2015- 2030.”. Cilj sastanka je analiza ”Strategije razvoja sistema zelenih prostora Grada Novog Sada… Continue reading Zeleni dogovor za zeleni Novi Sad / Konsultativni sastanak ”Strategija razvoja sistema zelenih prostora Grada Novog Sada 2015- 2030” u svetlu klimatskih promena\nU četvrtak, 16.09.2021. godine u 10.00 sati, realizovan je seminar "Tranzicija ka cirkularnoj ekonomiji – prilika za održivi rast", u organizaciji Pokreta gorana Novog Sada i Udruženja Zelena dolina, u ime "Zelene stolice", a uz podršku Misije OEBS-a u Srbiji i Grada Novog Sada. Seminar je organizovan putem Zoom platforme, zbog mera predostrožnosti usled pandemije… Continue reading Realizovan seminar “Tranzicija ka cirkularnoj ekonomiji – prilika za održivi rast”


17-05-2022 17:20 Izdvojeno Srbija Politika\nNemačka će na međunarodnoj sceni najlakše sebi podići važnost ako se iskali na Balkanu i Srbima, prema kojima ionako gaji negativan sentiment. Sledeći SAD i radeći na štetu svojih interesa, Berlin rezolucijom protiv srpskog naroda samom sebi pokazuje da još poseduje izvesnu političku moć.\nU ovom cilju vladajuće nemačke stranke, okupljene u „semafor koaliciju“ (crveni Socijaldemokrati, Zeleni i crni liberali) pripremili su nacrt rezolucije kojom od Srbije traži da se, kako se navodi, distanciraju od Milorada Dodika zbog njegovih navodnih separatističkih težnji u BiH.\nParlamentarci vladajuće većine u Bundestagu traže od kancelara Olafa Šolca i njegovog kabineta da utiče, ne samo na političko vođstvo Srbije, već i od hrvatskog političkog vrha da se „distanciraju od etničko-separatističkih snaga u BiH“, odnosno od srpskog člana Predsedništva Milorada Dodika i predsednika HDZ BiH Dragana Čovića.\nDodik i Čović optuženi su da svojim političkim akcijama žele da unište BiH, kao i da te težnje predstavljaju pretnju po mir u jugoistočnoj Evropi, a za destabilizaciju regiona optužena je i Rusija i njen predsednik Vladimir Putin.\n„Sada, zbog činjenice da su stali na liniju nečeg što nije u njihovom interesu i da su marginalizovani, treba preusmeriti pažnju nemačke javnosti. Jer, kada naterate nekoga da radi nešto suprotno sopstvenim interesima, a taj predstavlja sebe kao silu u EU, ali čini najgore za sebe, onda on pokušava da na bilo koji način podigne sebi važnost“, navodi Gajić.\nA važnost će Nemačka sebi podići najlakše ako američku politiku sledi tamo gde joj je najlakše, gde je manje opasno po nemačke interese, a uz to imaju i negativno mišljenje o regionu.\nNa taj način Nemci sami sebi pokazuju da još poseduju neku političku moć, iako je svima jasno da je Berlin, popuštajući pred ultimatumima Vašingtona, srozao svoj kredibilitet na najniže grane, dodaje on.\n„Rezolucija je njihov pokušaj da se iskale na Balkanu, nad malim Srbima, kada ne mogu da se iskale ni nad kim drugim, a pogotovo ne da se suprotstave Amerikancima. A nisu u stanju da se ozbiljno suprotstave ni Rusima. Tako da, šta im drugo preostaje, nego da ovde sami sebi dokazuju da su bitni i moćni“, kategoričan je naš sagovornik.\nNemačka, prema Gajićevim rečima, mora nekako da reaguje na situaciju u Ujedinjenim nacijama od prošle nedelje, kada su se Rusija i Kina suprotstavile Šmitovom nastupu pred Savetom bezbednosti UN na sednici posvećenoj situaciji u BiH. Šmit je, kako Gajić kaže, od strane kineskih i ruskih predstavnika dočekan kao uzurpator.\n„U velikom političkom i diplomatskom sukobu između Zapada u Rusije povodom ukrajinske krize i ova situacija u UN se koristi kao poligon za konfrontiranje. Tako da oni Šmitovu poziciju kao nekoga ko nije izabran na legitiman način, doživljavaju kao još jedan pokušaj uticaja Rusa i Kineza po raznim pitanjima, pa i po pitanju BiH, gde se srpski faktor po instinktu doživljava kao proruski“, navodi Gajić.\nZbog svega toga, Nemci u očima svojih saveznika, pre svega u očima SAD žele da se pokažu kao revnosni, prednjačeći u borbi sa onim što se na Zapadu zove „maligni ruski uticaj“, odnosno srpski uticaj, dodaje on.\nMeđutim, u ovom slučaju ne radi se samo o Srbima u BiH, već i o Hrvatima. Predlogom rezolucije, nemačke vladajuće stranke postavljaju se neprijateljski prema interesima hrvatskog naroda u BiH, ali i zvaničnog Zagreba, objašnjava Gajić.\nManevarski prostor zvaničnog Beograda sužen je i otežan i bez rezolucije Bundestaga, ali, prema Gajićevom mišljenju, on još postoji. S obzirom da je Srbija zauzela neutralnu poziciju i da se suprotstavlja potezima Prištine, kao i da Milorad Dodik ni na koji način ne ugrožava dejtonski poredak u BiH, Srbija treba da principijelno ostane na pozicijama na kojima je bila do sada – bez obzira što se nalazi u težoj situaciji, izolovanija je i nalazi se pred snažnijim ucenama.\n„Nema joj druge, nego da izdrži u ovoj situaciji, jer ona, ovako nezgodna, ne može da traje u nedogled. Ona može da traje neko vreme. Ako Srbija ne popusti, pritisak na kraju mora da počne da slabi. Od kraja februara do danas, pritisak je najjači. Na jesen i zimu, kada EU bude opohrvana svojim ekonomskim i socijalnim problemima i unutrašnjom političkom krizom, neće moći da sa takvim intenzitetom vrši pritisak na Balkanu, nego će biti zaokupljeni svojom mukom i svojim jadom, što će Srbiji doneti predah“, predviđa Gajić.\nDo tada bi, prema njegovim rečima, kriza na istoku Evrope trebalo da popusti, a snage koje se zalažu za multipolarni svet da ojačaju. Srbija će tada imati više manevarskog prostora nego što ga ima danas, zaključuje Gajić.


Obama i Sarkozi saglasni u pogledu Bliskog istoka\nAmerički i francuski predsjednik Barak Obama i Nikola Sarkozi, tokom susreta u Normandiji, saglasili su se u pogledu dvodržavnog rješenja bliskoistočnog mirovnog procea i potrebe da se spriječi razvijanje nuklearnog oružja u Iranu.\nSarkozi je ocijenio bezumnim izjave iranskog predsjednika Mahmuda Ahmadinedžada da bi trebalo izbrisati Izrael sa mape svijeta. On je pozvao Iran da učestvuje u pregovorima o svojim nuklearnim ambicijama.\n"Želimo mir i dijalog, ali ne želimo širenje nuklearnog oružja", naglasio je francuski predsjednik.\nTakođe je podržao Obamin poziv Izraelu da zaustavi izgradnju naselja na Zapadnoj obali.\nPredsjednik Obama rekao je da obje strane moraju da prevaziđu trenutni zastoj i ponovo pozvao Palestince da se odreknu nasilja i da pokažu da će moći da ispune obećanja data tokom pregovora. Obama i Sarkozi najavili su da će sarađivati u pogledu niza pitanja, među kojima je i ekonomija.


Odlaže se ukidanje pomeranja sata u EU? - 04.06.2019, Sputnik Srbija\nSvaki Evropljanin koji se ponadao završetku rasprave o tome treba li svakih pola godine pomerati sat unapred ili unazad, moraće da bude strpljiv. 04.06.2019, Sputnik Srbija\n10:48 04.06.2019 (Osveženo: 10:53 04.06.2019)\nVećini zemalja-članica EU je potrebno dodatno vreme kako bi sprovele u delo izmene pomeranja sata, prema dokumentu koji je izdalo rumunsko predsedništvo Saveta EU.\nEvropski zakonodavci su izglasali u martu početak promena računanja vremena za 2021. Tada zemlje-članice treba da odluče hoće li izabrati letnje ili zimsko računanje vremena.\n12 Septembar 2018, 14:48\nDržave-članice nisu saglasne oko šireg pitanja, a njihovo odobrenje je potrebno kako bi promena stupila na snagu, prenosi „Jutarnji“.\nO temi će se raspravljati u četvrtak na sastanku evropskih ministara saobraćaja, iako se ni tada ne očekuje konačna odluka.\nRumunija je upozorila da je potreban usaglašen pristup problemu kako bi se sprečila „šarolikost vremenskih zona“ i osiguralo pravilno funkcionisanje jedinstvenog tržišta. Zasad je samo nekoliko zemalja-članica obznanilo svoju poziciju, piše u dokumentu rumunskog predsedništva.\nPeter Altmajer, nemački ministar ekonomije, koji se bavi problemom u Nemačkoj, napisao je u pismu susednim državama kako želi da izbegne „vremenska ostrva“ i dodao kako treba postići zajedničku poziciju „najkasnije nakon letnje pauze“, javlja agencija DPA.\nUsklađeni pristup problemu mogao bi se postići na sledećem redovnom sastanku ministara saobraćaja, zakazanom za kraj ove godine.


Građani Bihaća za danas najavili proteste zbog migrantske krize\nGrađani Bihaća su na društvenim mrežama za danas najavili proteste na Gradskom trgu. Kao razloge organizatori navode narušenu sigurnosnu i zdravstvenu situaciju u gradu te ignorantski odnos nadležnih državnih institucija.\nMeđutim, okupljanje nije prijavljeno Policijskoj upravi u Bihaću. Inače, Policija USK-a je jučer nastavila izmještati migrante na lokaciju Vučjak.\nSinoć su na tu lokaciju izmješteni i svi oni koji su boravili ispred prihvatnog centra Bira, jer su kapaciteti tog centra već popunjeni. Misija UN-a u BiH izrazila je ozbiljnu zabrinutost, dodajući da je lokacija Vučjak potpuno neadekvatna za smještaj ljudi i zatražila od vlasti da obustavi premještanje, a onima koji su već na Vučjaku, dopusti povratak u Bihać.


Privatizacija Instituta „Jaroslav Černi“: „Milenijum tim“ potpisao ugovor o kupovini - KRIK\nJaroslav Černi / Millennium team (kolaž : KRIK)\nStručnjaci, nevladine organizacije i pojedine političke partije dovele su pitanje opravdanost privatizacije Instituta koji, između ostalog, upravlja vodnim resursima, vrši istraživanja i izrađuje studije i analize zemljišta i vodotokova, te planira i uređenje rečnih tokova i odbrana od poplava.\nKompanija „Milenijum tim“ pominjala se i u istrazi nezakonitog rušenja u beogradskoj četvrti Savamala u aprilu 2016. Jedan od svedoka ovog događaja policiji je ispričao da su bageri koji su srušili ceo kvart došli sa gradilišta „Beograda na vodi“ na kome je radove izvodila ova firma. Iz kompanije su policiji negirali da je firma učestvovala u rušenju. Do danas nije otkriveno ko je izveo rušenje i po čijem nalogu, a bivša supruga Siniše Malog je u intervjuu za KRIK rekla da joj se on pohvalio da je organizovao rušenje. Više o tome pročitajte ovde.\nTokom 2019. i 2020. godine firma u vlasništvu „Milenijum tima“ – „Milenijum resorts“ – kupila je zemljište i stacionar Vranjske banje, a Savet za borbu protiv korupcije ovu prodaju je ocenio kao protivzakonitu. Zemljište im je prodato po ceni deset puta manjoj od ranije procenjene vrednosti, piše u izveštaju Saveta za borbu protiv korupcije.\n„Milenijum tim” podneo je više tužbi protiv medija tražeći ukupno najmanje 800.000 evra odštet. Odštetne zahteve kasnije su smanjili na po „simboličnih 100 evra“ jer im je, kako kažu, jedino bitno da se utvrdi istina, a ne da ugroze rad medija. Za kompaniju je sporno što su mediji prenosili izjave opozicionih političara sa konferencija za medije, ili njihova saopštenja. U tim izjavama funkcioneri Narodne stranke su optuživali „Milenijum tim” za koruptivne poslove, a mediji, koji su uglavnom prenosili agencijske vesti, tuženi su jer nisu zvali kompaniju za komentar.\nKRIK je, između ostalog, otkrio da brat ministra Predrag Mali godinama vozi „audi“ koji je prvo bio registrovan na „Milenijum tim“, a zatim na drugu Vujkovu i Bošnjakovu firmu „KBV datakom“. Jedno vreme su mu besplatno ustupali i stan u kome je živeo. Ovakav odnos je nekoliko stručnjaka za KRIK ocenilo kao klasičan primer korupcije. Više pročitajte ovde.\nPročitajte priču o koruptivnim vezama „Milenijum tima“


Skupština Društva crvenog krsta BiH o odgovoru na Covid-19 i migrantsku krizu - RTV SLON\nSkupština Društva crvenog krsta BiH o odgovoru na Covid-19 i migrantsku krizu\nPrije održavanja sjednice generalne Skupštine DCKBiH u Istočnom Sarajevu, Lazić je naveo da je samo u odgovoru na pandemiju koronavirusa Društvo dalo deset puta veći doprinos BiH i njenim građanima, nego što su izdvojena sredstva za njegov rad.\n– Što se tiče finansijskog efekta u tih 50 do 70 dana, u materijalno-tehničkim sredstvima i novcu, koji smo kroz strukturu Crvenog krsta BiH podijelili, to je ukupna vrijednost oko 1,5 milion KM, dok se budžetom institucija BiH za rad ovog društva izdvoja svega 150.000 KM – izjavio je Lazić.\nNaveo je da su imali 40.000 građana BiH koji su se javili organizacijama Crvenog krsta/križa u zemlji da budu korisnici pomoći Crvenog krsta BiH i javnih kuhinja. Lazić je istakao doprinos svih volontera Društva, za koje je rekao da su se nesebično zalagali da pomognu svim ljudima koji su bili u stanju potrebe, te dodao da su to činili i ostali članovi ove humanitarne organizacije.\n– Mi smo uz pomoć naših partnera, prije svega Međunarodnog komiteta crvenog krsta, Međunarodne federacije crvenog krsta, kao i nacionalnih društava koja djeluju u BiH među kojima ona iz Švicarske, Turske, osigurali zaštitna sredstva, prevashodno za naše osoblje i volontere, kako bi imali sigurnosnu liniju u pružanju pomoći građanima BiH – naveo je Lazić.\nDruštvo je, prema njegovim riječima, u okviru redovnih aktivnosti kao što je rad javnih kuhinja, u prošloj godini podijelilo oko dva miliona obroka građanima BiH, ali i migrantima u zemlji. Dodao je da se povećava broj korisnika javnih kuhinja u BiH, te pozvao donatore i sve nivoe vlasti u zemlji, da pomognu lokalnim zajednicama u kojima rade javne kuhinje, kako bi se njihovim korisnicima osigurao barem jedan obrok.\n– Društvo crvenog krsta/križa BiH je u prošloj godini ostvarilo prihod od 1,96 miliona KM, i samo je pet posto od tog iznosa novac koji izdvaja BiH, a sve ostalo dobijamo zahvaljujući programskim aktivnostima, tako da smo prinuđeni da tražimo donatore i programe kojima ćemo obezbijediti nesmetano funkcionisanje Društva – kazao je Lazić dodajući da su rashodi išli prema programskim aktivnostima i pomoći najugroženijem stanovništvu.\nIzrazio je nadu da će svi nivoi u BiH prepoznati rad Crvenog krsta/križa, te finasijski pomoći njegovo funkcionisanje.\nPredsjednik Predsjedništva Društva Crvenog krsta/križa BiH Husein Kličić kazao je da je na dnevnom redu generalne Skupštine Društva izvještaj o radu i finansijski izvještaj DCKBiH za prošlu godinu, kao i informacije o aktivnostima Društva u odgovoru na pandemiju koronavirusa, te na migrantsku krizu.\nKličić, koji inače dolazi sa područja Unsko-sanskog kantona (USK) posebno se osvrnuo na aktivnosti Društva u odgovoru na migrantsku krizu u BiH. Kazao je da se od ukupnog broja, oko 80 posto migranata nalazi na području tog kantona, te da je koordinacija između svih međunarodnih aktera i organizacija koje rade na migrantskoj krizi zadovoljavajuća, kao i da se mogu pohvaliti da Crveni krst/križ BiH ima jedinstvenu koordinaciju i pristup radu kada je riječ o migrantskoj krizi.\n-Struktura Crvenog križa u BiH uključena je u svih pet kampova na prostoru USK gdje se vrši priprema i isporuka obroka za 3.500 migranata koji se nalaze unutar privremenih kampova. Problem koji imamo sada jeste da su kapaciteti popunjeni i imamo puno veći broj migranata van kampova. Uz to u USK svakodnevno ulaze novi migranti, u prosjeku njih oko 150 dnevno – naveo je Kličić.\n– Zasad nemamo zaraženih što je jako bitno s obzirom na to da se radi o velikoj mogućnosti žarišta ukoliko bi se pojavio virus unutar kampova. Crveni krst/križ je učinio sve da zaštiti i svoje volontere koji rade u kampovima – kazao je među ostalim Kličić.\nNaglasio je da očekuju da se poboljša koordinacija unutar BiH, napominjući da su oni istinski partner državi i međunarodnim organizacijama na ovom zadatku.\nPrethodni članakPodrška infrastrukturnim projektima iz oblasti vodosnabdijevanja u BiH\nSljedeći ČlanakTuzla servis – TK bogatiji za 11 beba!


Prvi sabor „Miloš Veliki“ – Radio Požega 94.7 FM\nPožega, 8. oktobar 2019. – Sportsko kulturni centar, Turistička organizacija i Narodna biblioteka Požega, pod pokroviteljstvom opštine Požega, u četvrtak i petak, 10. i 11. oktobra, po prvi put, organizuje Kulturno-obrazovni sabor “Miloš Veliki”.\nOva manifestacija održaće se na dve lokacije, prvog dana u kompleksu kneza Miloša Obrenovića u Gornjoj Dobrinji, a drugog na gradskom trgu. Srđan Stevanović, direktor Sportsko-kulturnog centra Požega, kaže da je Kulturno-obrazovni sabor „Miloš Veliki“ pokušaj da mu se na najbolji mogući način zahvalimo za sve što je uradio za nas.\nUz učešće đaka osnovne i srednje škole, u njegovoj Dobrinji, će biti organizovan javni čas istorije. Školarci će se, zatim, na Trgu slobode okušati i u kvizu iz istorije. Pored toga, organizatori su pripremili izložbu, koncert i angažovanje dramskog umetnika, koji će biti zadužen da knjaz bude ponovo fizički prisutan među svojim sugrađanima, kaže Stevanović.


U aprilu cijene u BiH niže za 0,3 posto – Glas TK\nU aprilu cijene u BiH niže za 0,3 posto\nCijene proizvoda i usluga koje se koriste za ličnu potrošnju u BiH mjerene indeksom potrošačkih cijena, u aprilu su u prosjeku bile niže za 0,3 posto u odnosu na mart.\nHrana i bezalkoholna pića u aprilu su u prosjeku bili skuplji za 0,6 posto u odnosu na mart, alkoholna pića i duvan za 0,2 posto, odjeća i obuća za 1,4 posto, namještaj i aparati za domaćinstvo za 0,9 posto, a zdravstvo, te restorani i hoteli za po 0,1 posto.\nU aprilu, u odnosu na mart, stanovanje i režijski troškovi su u prosjeku bili jeftiniji za 3,9 posto, a komunikacije, te rekreacija i kultura za po 0,1 posto, objavila je Agencija za statistiku BiH.\nNivo cijena u BiH u aprilu ove, u odnosu na isti mjesec prethodne godine, viši je za 0,9 posto.\nHrana i bezalkoholna pića u aprilu, u odnosu na isti mjesec lani, u prosjeku su skuplji za jedan posto, alkoholna pića i duvan za dva posto, stanovanje i režijski troškovi za 0,8 posto, zdravstvo za 0,6 posto, prevoz za 5,8 posto, obrazovanje za 0,3 posto, a restorani i hoteli za 0,4 posto.\nU aprilu ove, u odnosu na isti mjesec prošle godine, odjeća i obuća u prosjeku su jeftiniji za 8,8 posto, namještaj, aparati za domaćinstvo i redovno održavanje kuće za jedan posto, komunikacije za 0,3 posto, te rekreacija i kultura za 0,2 posto.\nPrevious Post: Hrvatska razmišlja o vraćanju obaveznog vojnog roka\nNext Post: Nabavna cijena srebra u Bosni i Hercegovini viša do 30 odsto


Ostali sportovi - Olimpizam: Olimpijski tim Srbije ima trenuto 55 sigurnih putnika za London\nOlimpizam: Olimpijski tim Srbije ima trenuto 55 sigurnih putnika za London\nNapisano u kategoriji Ostali sportovi, 25 februara, 2012\nŠef Misije OKS za London i sportski direktor OKS prof.dr.Branislav Jevtić obavestio je članove Predsedništva OKS na sednici u Beogradu (predsedavao predsednik OKS Vlade Divac) da olimpijski tim Srbije trenuto ima 55 članova.\n– „U odnosu na stanje sa prethodne sednice polovinom decembra, tim Srbije jači je za troje tekvondista, Draganu Gladović, Damira Fejzića i Milicu Mandić i još jednu kvotu u streljaštvu koju je osvajanjem evroskog zlata obezbedila pištoljem Bobana Veličković. Status Misije OKS trenutno je 55 sportista, plus šest tenisera prema učesničkoj simulaciji i trenutnim pozicijama na ATP i VTA listi“\n– istakao je Branislav Jevtić.\nPlivanje trenutno ima troje plivača sa „A“ olimpijskom normom, ali na test takmičenju, početkom marta u Londonu može da se očekuje da neko od plivača, koji u ovom trenutku imaju „B“ norme, poprave svoje rezultate i dosegnu „A“ olimpijske norme. Jevtić je napomenuo da kajak i veslanje, pored čamaca koji trenutno imaju učesničke norme, imaju još po jednu šansu za kvalifikovanje, kao i boks koga očekuju evropske kvalifikacije. Blizu učešća je i džudista Dmitri Gerasimenko jer se nalazi na poziciji koja mu omogućava direktno kvalifikovanje i svi se nadaju da će tu ostati do „podvlačenja crte“ 1.maja.\nNovi sport je tekvondo i to čak sa troje sportista, što je veoma veliki uspeh imajući u vidu da je četvoro takmičara maksimum koliko jedan NOK može da predstavlja na Igrama. U plivanju Srbija ima, trenutno, troje učesnika, u atletici 11, u boksu jednog, u streljaštvu osmoro, u veslanju dva čamca sa šestoro učesnika, u kajaku tri čamca sa devetoro učesnika, u biciklizmu dva takmičara, u tekvondou troje i u vaterpolu 13.\nAnalizirano je i učešće na prvim zimskim Olimpijskim igrama mladih u Insbruku. Naglašeno je da je ispunjen je cilj, plasmanom u prvu trećinu liste NOK i to prema rezultatu Strahinje Stanišića koji se plasirao na 19. mesto u alpskom skijanju.\nDrugi predstavnik Srbije, biatlonac Dženis Avdić, plasirao se na 45. mesto u disciplini dohvatno i 47. mesto u disciplini 10 km sprint. Streljački savez za leteće mete Srbije i Bokserski savez Srbije zatražili su, saglasno novom Zakonu o sportu, mišljenje OKS za organizaciju predstojećih takmičenja. Predsedništvo OKS dalo je pozitivno mišljenje za organizaciju SP u streljaštvu u disciplinama letećih meta 2015. i EP u boksu za juniorke krajem 2012. i EP u boksu za seniore 2013.\nKarate: Olimpijski kandidati na Zlatiboru\nKarate: Bitević, prvak Srbije a Darko i Uroš do…\nZorana Barjaktarović, trostruka prvakinja Srbije\nKarate: Mladi Novak Nikolić do zlatne medalje na Roda Kupu


Volkswagen otkrio greške na novih 800.000 vozila\nVolkswagen je objavio u utorak da su "neobjašnjiva ispuštanja" ugljen-dioksida otkrivena na oko dodatnih 800.000 diesel automobila te kompanije, u vrijednosti oko 2 milijarde eura.\nObjavljeno 04.11.2015 12:03\n"Tokom internih ispitivanja otkrivena su neobjašnjiva zastranjivanjaa u pogledu nivoa CO2. Na osnovu dosadašnjih saznanja, oko 800.000 automobila Volkswagen je zahvaćeno tim problemom", navela je kompanija u saopštenju.\nVolkswagen je već okaljan skandalom varanja na testovima količine izduvnih gasova za diesel vozila.\nNajveći svjetski proizvođač automobila priznao je 18. septembra da je u diesel vozila ugradio ilegalni softver kako bi zavarao američke nadzorne službe u pogledu stvarnog nivoa izduvnih gasova, izazvavši time najveću poslovnu krizu u istoriji.\nZa sada Volkswagen, koji proizvodi automobile 12 različitih marki, procjenjuje rizike u privredi na oko 2 milijarde evra, nakon te nove afere. Kompanija insistira na činjenici da "sigurnost njenih automobila nije dovedena u pitanje".\nPortparol kompanije je precizirao da su primijećene nepravilnosti u nivou ispuštanja CO2 diesel motora 1,4 litara, 1,6 litara i 2 litre na modelima VW, Škoda, Audi i Seat, kao i jednom benzinskom motoru.


Kurs za bolje sutra | TV KANAL 9 NOVI SAD\nNaslovna EMISIJE Kurs za bolje sutra\nKurs za bolje sutra\nVIDEO K9: Počeo je kurs za Upravljanje regionalnim razvojem kroz EU fondove koji organizuju Fond "Evropski poslovi" i Ekonomski fakultet iz Subotice. Program ima zadatak da obuči polaznike za pripremu i implementaciju projekata koje finansira Evropska unija\nTokom tri meseca, oko 50 polaznka iz lokalnih samouprava, javnih preduzeća i civilnog sektora saznaće kako da razviju projektne ideje za svoje lokalne samouprave.\n“Oni će u ta tri meseca da prođu kroz edukaciju koja se odnosi upravo na pripremu i na implementaciju projekata koji su finansirani iz Evropske unije. To je izuzetno bitno, jer činjenica je da je nama u narednom periodu, tačnije do 2020. godine na raspolaganju preko 100 miliona eura iz programa prekogranične saradnje sa Mađarskom, Rumunijom, Hrvatskom i Bosnom i Hercegovinom, a to je jako bitno za gradove i opštine, odnosno za lokalnu samoupravu”, rekao je Ognjen Bjelić, sekretar za regionalni razvoj APV.\nOsnovni cilj programa jeste upoznavanje sa EU procesima i regionalnim politikama, kao i sa značajem i mogućnostima pristupanja evropskim fondovima.\n“To je jedna posebna edukacija u okviru koje će polaznici, pre svega zaposleni u lokalnim samoupravama biti u prilici da aktivno učestvuju u 200 časova nastave i da se pripreme za upravljanje razvojem kroz EU fondove”, naveo je dr Aleksandar Grubor, dekan Ekonomskog fakulteta.\n“Reći ću samo da su lokalne samouprave izuzetno važan segment i izuzetno važne institucije u okviru kojih treba da se apsorbuje što veći iznos sredstava iz evropskih fondova. Ovaj naš projekat, specijalistički program Upravljanje regionalnim razvojem kroz EU fondove, upravo jeste namenjen lokalnim samoupravama, kako bi osposobili, podigli institucionalne kapacitete, da u budućem periodu se osposobe, da apsorbuju veći iznos sredstava iz evropskih fondova”, istakla je Vidosava Enderić, direktorka Fonda “Evropski poslovi” APV.\nPredavanja i obuke držaće profesori sa Ekonomskog fakulteta, Fakulteta tehničkih nauka, Prirodno-matematičkog fakulteta i stručnjaci iz Kancelarije za evropske integracije Vlade Republike Srbije.\nPrethodni tekstPetoro povređeno u udesima\nSledeći tekstAKUD Sonja Marinković svome gradu


22. mart 2021. Predsednica Poslaničke grupe prijateljstva sa UAE Jelena Žarić Kovačević i ambasador Ujedinjenih Arapskih Emirata Nj.E. Mubrak Al Deheri\nNa početku sastanka, predsednica PGP je upoznala ambasadora sa podatkom da PGP sa UAE čini 71 narodni poslanik, što je znatno veći broj u odnosu na prethodni saziv, što dodatno govori da su narodni poslanici prepoznali dobru saradnju sa Ujedinjenim Arapskim Emiratima.\nJelena Žarić Kovačević je izrazila zadovoljstvo na uspešno organizovanoj poseti predsednika Vučića UAE i zahvalila se na medicinskoj pomoći te zemlje u borbi protiv Kovida 19. Takođe, ukazala je na predstojeći zajednički projekat koji se odnosi na izgradnju fabrike i proizvodnje Sinopharm vakcine u Srbiji.\nAmbasador Ujedinjenih Arapskih Emirata Nj.E. Mubrak Al Deheri je čestitao Jeleni Žarić Kovačević na novom sazivu i na njenom imenovanju za predsednicu PGP sa UAE i ukazao na odličnu sveukupnu saradnju dve zemlje. Naročito je pohvalio Vladu i čitavo rukovodstvo Republike Srbije na uspešno sprovedenoj vakcinaciji i imunizaciji, dodavši da je Srbija prepoznata kao stub stabilnosti u regionu, upravo zbog toga i izabrana da se u njoj proizvodi Sinopharm vakcina.\nSagovornici su razgovarali o predstojećem onlajn sastanku koji će se održati 24. marta, preko Zoom platforme. Tom prilikom članovi poslaničkih grupa prijateljstava oba parlamenta će imati priliku da se upoznaju, uspostave početak dijaloga i da razmene mišljenja i iskustva na razne parlamentarne teme. Takođe razgovarali su i o značajnim projektima koje su UAE kao investitori implementirali u Srbiju, naročito na nivou lokalnih zajednica.\nPredsednica PGP se osvrnula na humanitarni projekat od strane UAE, na realizovanu adaptaciju škole u Niškoj Banji, a ambasador je izrazio zadovoljstvo što je u Raškoj otvorena fabrika tekstila koja zapošljava preko 400 radnika.\nAmbasador je zaključio da je saradnja dve zemlje na visokom nivou, da postoji prostor za još intenzivnijom saradnjom. Istakao je da su UAE spremni da ulažu u Srbiju, da se zalažu za bolju budućnost i životni standard srpskog naroda.


Milojko za Šansasport: Pred Zetom je najvažnija sedmica - Šansa sport\nMilojko za Šansasport: Pred Zetom je najvažnija sedmica\nokt 13, 2017 - 13:06:01 Autor: Šansasport Kategorija: Intervjui\n"Moramo da pobjeđuje timove poput Dečića", kaže vezista Zete pred duel sa Tuzanima\nZeta je u sezonu ušla sa bitno izmijenjenim sastavom, u međuvremenu je došlo i do promjene na klupi (Dejan Roganović je naslijedio Dušana Vlaisavljevića), ali tim sa Trešnjice drži konstantu.\nU vrhu je Crnogorske fudbalske lige, a u 10. kolo ulazi sa trećeg mjesta - ima dva boda manje od drugoplasirane Budućnosti, a sedam od lidera Sutjeske.\nNakon reprezentativne pauze Zećane čeka duel sa Dečičem na svom terenu - taj meč je na programu sjutra.\n"Najvažnija sedmica je pred nama, dočekujemo Dečić, pa gostuje Budućnost, onda imamo i duel sa Komom na svom terenu. Ako mislimo da ostanemo u gornjem dijelu tabele i da se nadamo visokom plasmanu ovakve utakmice kao što su sa Dečićem moramo da dobijamo, uz sve poštovanje prema rivalima. Onda idemo Budućnosti, koja će biti makar blagi favorit, ali vidjećemo, prvo mislimo na Dečić", rekao je za portal Šansasport vezista Zete Goran Milojko i dodaje:\n"Dobro smo počeli sezonu, možemo da budemo zadovoljni. Imali smo jedan kiks, protiv Koma. Poveli smo u tom meču, otvorili protivnika i približili se pobjedi, a onda primili gol koji nismo smjeli. remizirali smo i protiv Rudara na svom terenu, ali to nije kiks, jer svi znamo da Rudar ima dobar tim i siguran sam da će igrati bolje u narednom periodu", kaže Milojko.\nKako je vezista Zete tipovao utakmice 10. kola CFL pročitajte OVDJE.\nAmbicije su da Zeta uradi sve da ponovo igra Evropu naredne sezone. Titula, makar u ovom trenutku, nije opsesija.\n"Imamo previše mlad tim, mlađi nego prošle godine. Tako da ne znam koliko je realno da se borimo za titulu. Tu je i dosta novih igrača. Kup smo praktično žrtvovali, eliminisani smo od Mladosti, jer imamo mali fond igrača i teško je igrati dva takmičenja. A i fali nam da budemo konkretniji u napadu, nedostaju nam u odnosu na prošlu sezonu Kalezić i Kukuličić, koji su donosili dosta", istakao je bivši mladi reprezentativac Crne Gore.\nSutjeska i Budućnost su se izdvojile kao najbolje ekipe, Zeta je odmah iza njih...\n"I Mladost ima dobar tim, ne znam šta im se dogodilo na startu sezone. Sada su promijenili trenera, mada je i prethodni Dejan Vukićević odličan stručnjak, radio sam sa njim i dobro znam koliko obraća pažnju na sve detalje. Mladost je vjerovatno motivisanija i očekujem da će igrati bolje. Ima tim da bude bolja, to je sigurno".\nZeta je prošle sezone bila blizu i titule, nakon što je Budućnost imala veliki pad u drugom dijelu šampionata.\n"Plavi" su na kraju bili šampioni, jer su Golubvčani izgubili čak šest bodova za zelenim stolom...\n"Svi znamo šta se dogodilo prošle sezone i koliko smo bodova osvojili na terenu. Možda smo i zaslužili više, ali Budućnost je osvojila titulu. Donekle nam je utjeha što smo ih ove sezone pobijediti u prvom međusobnom duelu", zaključio je Milojko.\nĐuretić jasan: Protiv Budućnosti - kao protiv niželigaša\nVlaisavljević nije više trener Zete\nĐuretić: Gostujemo ekipi koja zna da igra na rezultat


Parket servis Tisa – najpovoljnije parketarske usluge – Dobrodošli - Naslovna strana.\nDobrodošli na web sajt tisa parketa\nmi se bavimo ugradnjom,\nrestauracijom i prodajom\nsvih vrsta parketa\nParket servis „Tisa“ se već 5 godina bavi postavljanjem svih vrsta klasičnog parketa. Posedujemo veliko iskustvo i u postavljanju ostalih drvenih podova: Brodskog poda, Tarketa, Karelia parketa i laminata.\nZa svoju delatnost imamo i odgovarajuće kvalifikacije i sertifikate, kao i iskusan i kvalitetan tim majstora parketara sa višegodišnjim radnim iskustvom, što je neophodna kombinacija za uspešno bavljenje ovim poslom. Kvalitetom rada, povoljnom cenom i profesionalnim odnosom prema klijentima smo se nametnuli tržištu, tako da dobijamo pozive sa svih strana da aktivno učestvujemo u radu seminara i skupova u zemlji i inostranstvu posvećenim delatnosti kojom se bavimo.\nRadimo sa najsavremenijim mašinama, po ekološkim standardima\ni sa minimumom prašine i buke\nParket servis „Tisa“ nudi jedinstven način ugradnje podova po jedinstvenoj Anti - Dust tehnologiji. Anti - Dust tehnologija se koristi kada su u objektu završeni molersko - farbarski radovi, kada je prostor u kom se radi useljen i pun stvari i kada se ugrađuju već obrušeni i lakirani podovi. Prilikom postavljanja parketa po Anti - Dust tehnologiji emisija prašine je minimalna.\nparketa, brodskog poda, Tarketa, Karelia\nNanošenje zaštite od napada larvi\nLakiranje, uljenje i voskiranje parketa


Amel Tuka postavio novi državni rekord - ZAVNEWS\nAmel Tuka postavio novi državni rekord\nPosted on 18.02.2017 18.02.2017 by zavnews\nNajbolji bosanskohercegovački atletičar Amel Tuka trku u Birminghamu, gdje se danas održava posljednji atletski miting serije dvoranskih atletskih mitinga, završio je na drugoj poziciji s vremenom 1:46,59.\nNakon oborenih rekorda u dvorani na 400 i 800 metara Tuka je dodatno popravio rekord na 800 metara.\nPobjednik je Amerikanac Casimir Loxsom s vremenom 1:46,12, a trećeplasirani je bio Britanac Kyle Langford s vremenom 1:46,79.\nRezultat Amela Tuke četvrti je u svijetu, a treći u Evropi.\nPrije nastupa na Evropskom prvenstvu u dvorani, Tuka će nastupiti na Prvenstvu Balkana koje će biti održano narednog vikenda u Beogradu, saopćeno je iz Atletskog saveza BiH.\nRadovi na Grbavici teku planiranom dinamikom\nSvjetska banka planira 750 miliona dolara za reforme u BiH\nOdržano Prvo takmičenje u hifzu 30. džuza Kur'an-i-Kerima